Ejen Ali ‘Virtual Run’ Bakal Berlangsung 1-31 Disember Ini, Dah Boleh Daftar Nama!

Buat peminat siri animasi Ejen Ali, berita baik untuk anda kerana Ejen Ali mengumumkan pendaftaran EJEN ALI MISI : RUSH 2.0 VIRTUAL RUN telah dibuka. Larian maya ini akan berlangsung bermula 1 sehingga 31 Disember 2020 bertempat di lokasi rahsia pilihan masing-masing!
Baca juga: KTM Tren Khas MySawasdee Tawar Harga Durian Runtuh Serendah RM75 Ke Hatyai Disember Ini!

EJEN ALI MISI :RUSH 2.0 VIRTUAL RUN BUKA PENDAFTARAN LARIAN MAYA!

Larian maya pertama Ejen Ali kali ini didatangkan dengan konsep yang unik, hasil daripada kolaborasi bersama Primeworks Studios, WAU Animation serta Marhaen.my. Selaras dengan jalan cerita MATA Arena yang dipaparkan dalam Ejen Ali Musim 3 (kini boleh distrim di Disney+ Hotstar), Ejen Ali menjemput semua peminat untuk menyokong teras kegemaran mereka; sama ada Neuro, Inviso, Tekno atau Kombat. Setiap Teras akan dilengkapi kit larian eksklusif yang mengandungi jersi larian yang direka khas berdasarkan pakaian seragam Ejen MATA, Pingat & Lanyard, Pek Pelekat, Magnet serta E-Sijil.

HARGA PROMOSI SEHINGGA 30 NOVEMBER!
EJEN ALI MISI : RUSH 2.0 VIRTUAL RUN ini juga diserikan dengan cabaran mingguan di laman media sosial (Instagram : @ejen_ali) dan juga pemenang Teras; penobatan Teras Juara yang berjaya mencatatkan larian jarak paling jauh! Bertujuan untuk menggalakkan aktiviti fizikal semasa cuti sekolah, peserta boleh melengkapkan sasaran 5-kilometer melalui aktiviti larian, berbasikal, treadmill, serta berjalan. Prestasi individu hendaklah di log setiap minggu di laman web rasmi https://ejenalirush.marhaen.my/ dan Ejen di tangga teratas berpeluang untuk dipaparkan di dalam MATAArena Hall of Fame.
Harga promosi awal kini boleh didapati di laman web rasmi https://ejenalirush.marhaen.my/ pada RM66 seorang, bermula 24 sehingga 30 November sahaja, sebelum kembali ke harga asal RM99 seorang selepas tempoh tersebut.

Diskaun sebanyak RM10 akan diberikan kepada setiap pembelian berkumpulan dua (2) orang atau lebih selepas tempoh promosi awal berakhir. Peserta berdaftar akan menerima kit larian melalui pos selepas acara EJEN ALI MISI : RUSH 2.0 VIRTUAL RUN selesai, dijangka antara 15 sehingga 31 Januari 2023. Ejen-ejen yang ingin mewakili MATA dengan lebih bergaya juga boleh mendapatkan gear eksklusif seperti topi MATA Arena (bernilai RM 89) dan bekas air berteknologi tinggi (bernilai RM 59) buat masa terhad.


Ekonomi Negara Membimbangkan, Malaysia Kena Fokus 3 Perkara Ini Kalau Nak ‘Selamat’

Bekas Menteri Kewangan Kedua, Datuk Seri Johari Abdul Ghani menzahirkan rasa bimbang terhadap ekonomi Malaysia yang disifatkan agak ketinggalan berbanding dengan negara-negara jiran lain di rantau ASEAN.
Perkara ini disuarakan oleh beliau ketika ditemubual oleh pihak Mingguan Malaysia baru-baru ini.

Baca juga: Dikenali & Berjaya Dalam Bidang Perniagaan, Ini Sebab Datuk Seri Johari Abdul Ghani Jadi Inspirasi Ramai
KEDUDUKAN EKONOMI NEGARA MEMBIMBANGKAN
parlimen.gov.my

Bekas Menteri Kewangan Kedua, Datuk Seri Johari Abdul Ghani berkata, antara petunjuk tersebut adalah Keluaran Dalam Negara Kasar (KDNK), Pelaburan Langsung Asing (FDI), pertumbuhan pendapatan per kapita dan jumlah hutang negara.

“Kedudukan ekonomi negara sungguh membimbangkan saya. Kalau kita lihat beberapa indikator (petunjuk) ekonomi, ia tidak menunjukkan kita berada dalam kedudukan yang selesa.”
“Dari segi KDNK tahun 2021, ekonomi kita berkembang paling corot jika dibandingkan dengan negara-negara ASEAN lain.”
Jelas Johari, Malaysia hanya berkembang 3.1 peratus berbanding Filipina 7.4 peratus, Kemboja 6.8 peratus, Vietnam 6.7 peratus dan Indonesia 6.1 peratus.
Tambahnya lagi, pendapatan perkapita Malaysia dari 2018 hingga 2021 juga berada pada kedudukan paling bawah berbanding negara lain di rantau ASEAN iaitu hanya berkembang 0.3 peratus. Manakala Vietnam 4.4 peratus dan Indonesia 4.0 peratus.
PENDAPATAN NEGARA TIDAK BERKEMBANG SELARI DENGAN PENDAPATAN KERAJAAN

Bukan itu sahaja, dengan hutang-hutang yang begitu tinggi, pembayaran faedah juga makin bertambah sehingga mencecah lebih RM42 billion setahun. Sedangkan pendapatan negara tidak berkembang selari dengan pendapatan kerajaan.
Bagi memulihkan kembali ekonomi, Johari menjelaskan tiga perkara penting ini perlu diberi perhatian iaitu kestabilan politik, pemimpin yang cekap dan pemimpin yang berintegriti selain mempunyai pelan jangka pendek dan panjang yang berkesan.
“Agak sukar kita mengatasi (kejatuhan ekonomi). Yang pastinya kita perlu ada tiga perkara penting iaitu kestabilan politik – dengan mendapat mandat baharu dan yang meyakinkan supaya kerajaan boleh menggubal dan melaksanakan polisi-polisi yang tidak popular bagi membaik pulih semula ekonomi ini tanpa menyebabkan kerajaan itu akan dijatuhkan.”
Tambahan pula, negara juga memerlukan pemimpin-pemimpin yang mempunyai pengalaman dan kecekapan (competency) dalam urusan membaik pulih ekonomi ini. Negara juga perlu mempunyai pemimpin-pemimpin yang mempunyai integriti dan dipercayai rakyat.
Sumber: Utusan Malaysia


Anak Pasti Teruja Lakukan 5 Eksperimen ‘Super Simple’ Ini!

“Setiap hari buat aktiviti yang sama saja dengan anak. Sesekali, teringin juga nak buat sesuatu yang berbeza macam eksperimen di rumah. Tapi eksperimen bagaimana ya yang ‘simple’ dan boleh guna bahan yang mudah didapati?”
Dalam merancang pelbagai aktiviti bermain sambil belajar untuk anak-anak, pada waktu-waktu tertentu, kita pasti inginkan kelainan. Ya, eksperimen merupakan salah satu aktiviti lain daripada lain yang boleh dilakukan bersama anak.

Eksperimen yang menjadi pilihan semestinya eksperimen mudah yang hanya memerlukan penyediaan bahan yang minimum dan boleh dilakukan di rumah.
Foto Kredit : kidsplaybox.com

Eksperimen Bantu Perkembangan Anak
Sel-sel otak anak yang sedang berhubung dan berkembang pesat perlu dirangsang agar mereka menjadi semakin bijak dari semasa ke semasa.

Dengan melakukan eksperimen di rumah, ianya menunjukkan sokongan serta dorongan ibu bapa terhadap perkembangan anak di samping mengeratkan lagi hubungan antara ibu bapa dan anak. Melalui eksperimen tersebut, anak akan mempelajari tentang punca dan kesan sesuatu perkara itu berlaku.
Percaya atau tidak, bukan sahaja anak-anak, malah kita juga akan turut teruja dalam menjalankan eksperimen bersama mereka itu nanti!
Foto Kredit : kitchenpantryscientist.com
5 Idea Eksperimen Di Rumah Dengan Anak. Menarik!
Terdapat pelbagai idea eksperimen di rumah yang mudah yang tidak memerlukan belanja yang besar.
Jom lakukan 5 eksperimen ‘super simple’ ini bersama anak-anak. Ianya pasti menyeronokkan! Selamat mencuba!
1. Eksperimen Skittles
Bahan-bahan :

Skittles (Skittles juga boleh juga diganti dengan Smarties, M&M dan lain-lain)
Air suam

Langkah-langkah :

Susun Skittles di sekeliling bahagian tepi pinggan.
Tuang air suam ke dalam bahagian tengah pinggan sehingga melepasi paras Skittles.

Perhatikan pergerakan warna Skittles tersebut. Corak warna-warni yang terhasil ini sungguh cantik! Langkah 1 dan 2 boleh diulang menggunakan susunan warna yang berbeza.
Kesimpulan yang dapat dibuat melalui eksperimen ini adalah reaksi antara air suam terhadap Skittles akan menghasilkan corak warna-warni yang sangat menarik.
Foto Kredit : commonpost.boo.jp
2. Susu Berwarna Ajaib
Bahan-bahan :

Susu
Putik kapas
Pewarna makanan
Sabun pencuci pinggan

Langkah-langkah :

Tuang susu ke dalam mangkuk.
Titis beberapa titik pewarna makanan ke dalam susu.
Titis sabun pencuci pinggan ke atas pewarna makanan di dalam susu tadi dan perhatikan keajaiban yang berlaku!
Celup putik kapas pada pewarna makanan dalam mangkuk berisi susu ini.
Ulang langkah 4 bagi menghasilkan lebih banyak pergerakan warna dalam susu.
Buat sedikit putaran dalam larutan tadi dengan menggunakan putik kapas untuk mendapatkan corak yang lebih menarik.

Sekiranya kita menggunakan warna asas seperti merah, kuning atau biru, gabungan warna-warna asas ini melalui pergerakan warna tadi akan menghasilkan warna baru. Sebagai contoh, warna biru dan kuning akan menghasilkan warna hijau.
Selain daripada melihat pergerakan warna dalam susu, anak akan turut belajar tentang hasil gabungan warna melalui eksperimen ini!
Foto Kredit : youtube.com
3. Kubis Warna-Warni
Bahan-bahan :

4 helai daun kubis
4 gelas berisi air
Pewarna makanan (4 warna berbeza)

Langkah-langkah :

Titis beberapa titik pewarna makanan ke dalam setiap gelas berisi air (1 gelas untuk 1 warna).
Masukkan sehelai daun kubis ke dalam setiap gelas tersebut.
Biarkan semalaman.

Anak pasti ternanti-nanti dan tidak sabar bangun pagi untuk melihat apa yang akan terjadi kepada daun kubis itu. Mereka pasti teruja apabila melihat warna daun kubis tadi telah berubah mengikut warna air dalam gelas tersebut pada keesokan hari!
Jelaskan kepada anak bahawa tumbuhan menyerap air. Oleh itu, daun kubis akan menyerap air berwarna dalam gelas tersebut.
Foto Kredit : pagingfunmums.com
4. Gelas Awan Dan Hujan
Bahan-bahan :

Air
Gelas jernih
Pewarna makanan biru
Krim pencukur (shaving cream)
Penitis

Langkah-langkah :

Isikan ¾ gelas jernih dengan air.
Penuhkan bahagian atas gelas dengan krim pencukur (shaving cream).
Tunggu beberapa minit sehingga krim pencukur (shaving cream) berhenti membuak di bahagian atas gelas.
Sementara itu, larutkan pewarna makanan biru dengan air di dalam bekas lain.
Ambil larutan warna biru tadi dengan penitis.
Titiskan sebanyak mungkin pewarna biru di atas krim pencukur (shaving cream) dengan memasukkan bahagian hujung penitis ke dalamnya.

Dalam eksperimen ini, krim pencukur (shaving cream) dianggap sebagai awan, manakala pewarna biru adalah air hujan. Apabila awan telah dipenuhi air, hujan akan mula turun dan akan kelihatan titisan-titisan hujan bewarna biru keluar daripada awan.
Sambil melakukan eksperimen ini, kita boleh menerangkan kepada anak tentang kejadian hujan dari sudut sains. Ianya eksperimen di rumah yang sungguh mudah dan menakjubkan!
Foto Kredit : growingajeweledrose.com
5. Letupan Kapur Berwana
Bahan-bahan :

Cuka
Kapur berwarna
Plastik ‘ziplock’
Kertas lukisan / kertas mahjong / kad manila

Langkah-langkah :

Letakkan kertas lukisan / kertas mahjong / kad manila di luar rumah.
Hancurkan kapur berwarna.
Masukkan 1/3 cawan cuka ke dalam plastik ‘ziplock’.
Masukkan 2 sudu kapur berwarna yang telah hancur ke dalam plastik ‘ziplock’.
‘Ziplock’ plastik dengan segera.
Letak plastik ‘ziplock’ ini di atas kertas lukisan / kertas mahjong / kad manila.

Reaksi antara kapur dan cuka akan menghasilkan letupan! Eksperimen ini turut menghasilkan seni serta corak yang unik di atas kertas lukisan / kertas mahjong / kad manila yang disediakan.
Sediakan beberapa plastik ‘ziplock’ berisi cuka dan kapur yang mempunyai warna berbeza dalam setiap plastik, atau campuran cuka bersama pelbagai kapur berwarna dalam satu plastik ‘ziplock’ untuk menghasilkan corak serta warna yang lebih menarik apabila ianya meletup.
Ini juga merupakan eksperimen di rumah yang menyeronokkan, bukan?
Foto Kredit : growingajeweledrose.com
Seronoknya Buat Eksperimen Di Rumah!
Sifat ingin tahu yang tinggi dalam diri anak akan membuatkan mereka berasa sangat seronok apabila berjaya melakukan sesuatu eksperimen. Pelbagai perkara baru dapat dipelajari oleh mereka melalui eksperimen yang dijalankan.
Keseronokan dan keterujaan mereka ini pasti akan menimbulkan keinginan untuk melakukan lebih banyak lagi eksperimen di rumah. Jadi, bersedialah kita sebagai ibu bapa untuk merancang pelbagai eksperimen lain selepas ini!


Eksperimen Ini Sangat Bijak. Perokok Yang Tengok Pasti Akan Berhenti Merokok!

Mula-mula macam tak percaya bila tonton eksperimen ini. Lepas habis, baru terfikir betapa mudahnya perokok tegar menghidapi penyakit kanser paru-paru. Buat para perokok di luar sana, jika tidak sayang diri sendiri, sayangilah isteri dan anak-anak.


Ekspo Pendidikan Tinggi 2017 Kini Kembali Menghangatkan Pentas Ilmu Pengetahuan!

Ekspo Pendidikan Tinggi 2017 akan diadakan pada 11 & 12 Mac 2017 (Sabtu & Ahad) dan 18 & 19 Mac 2017 (Sabtu & Ahad) di Pusat Pameran Mid Valley, Kuala Lumpur. Ekspo ini akan berada di Dewan 1, 2 & 3, Atrium & Foyer) dari jam 11 pagi hingga 7 malam setiap hari (masuk percuma).
Seperti ekspo pendidikan tahun lepas, ekspo ini memang mendapat sambutan yang meriah. Orang ramai yang datang ke ekspo ni boleh mendapatkan khidmat nasihat terbaik dari kaunselor pendidikan daripada dalam dan luar negara. Bukan itu sahaja, pelbagai tawaran untuk melanjutkan pelajaran menanti anda semua.

Seperti yang dinyatakan oleh Datin Jercy Choo, Penasihat Ekspo Pendidikan ini,
“Ekspo ini diadakan khas untuk pelajar-pelajar lepasan SPM, STPM dan UEC, ibu bapa, guru, pelajar, universiti, golongan bekerja, ahli industri dan orang awam yang mencari peluang pendidikan tinggi.”

“Ianya merupakan satu peluang yang tidak boleh dilepaskan oleh semua yang berminat untuk melanjutkan pengajian pra-ijazah dan pasca ijazah.

“Ekspo ini juga dapat memberikan jawapan kepada semua pertanyaan anda mengenai kolej dan universiti terbaik, bidang, biasiswa dan peluang kerjaya”
BOLEH “SHOP” KAT SINI
Bila sebut pasal shop, mesti semua orang dah ingat pasal membeli belah. Tapi, kali ini kita shopping untuk masa depan. Maksudnya anda boleh memilih sendiri bidang yang diminati untuk melanjutkan pelajaran kelak.

Untuk pengetahuan anda, terdapat banyak booth yang menyediakan informasi berkaitan dengan bidang pelajaran yang menarik untuk diceburi oleh semua orang. Oleh itu, orang ramai yang datang ke Ekspo Pendidikan Tinggi 2017 akan mendapat informasi lebih 30 bidang yang ditawarkan oleh universiti-universiti di Malaysia serta luar negara.

Bidang yang boleh dipilih merangkumi Pengurusan Hotel, Perakaunan, Penerbangan, Juruterbang, Bakeri, Masakan, Kecantikan, Pengajian Perniagaan, Penyiaran, Undang-undang, Sains Tambahan, Pengajian Komunikasi, Kejuruteraan, Multimedia, Sains Komputer dan IT, Perubatan, Farmasi, Pergigian, Pemasaran, Muzik, Pengajian Pelancongan, Pengiklanan, Rekaan Grafik serta banyak lagi.
Berikut merupakan Highlight Ekspo Pendidikan Tinggi 2017 :

CERAMAH KERJAYA
Untuk pengetahuan semua, Ceramah Kerjaya khusus untuk memberikan maklumat dan tips untuk kerjaya dari pakar industri yang sudah lama bergiat dalam bidang tersebut. Ceramah ni akan memberikan gambaran yang jelas tentang bidang dan kerja yang anda inginkan.

Ceramah Kerjaya ini dibuka kepada semua pengunjung yang hadir ke Ekspo Pendidikan Tinggi 2017 dan tiada yuran pendaftaran. Untuk maklumat, tempat duduk untuk ceramah ini adalah terhad dan berdasarkan ‘Siapa cepat, di dapat’. Datang awal agar tidak terlepas peluang untuk menyertai ceramah kerjaya ini!

Kepada orang ramai, jangan lupa untuk mengunjungi Ekspo Pendidikan Tinggi 2017. Banyak informasi terkini dan “free gifts” menanti anda! Jumpa di sana!
Untuk maklumat lanjut, sila hubungi 03 – 615 615 00 atau layari laman web ini.


Elak 5 Makanan Ini Yang Boleh Menyebabkan Kanser, Bahaya!

Kanser merupakan antara penyakit yang tidak memberi amaran sebelum menyerang. Hal ini terbukti apabila ada yang membuat pemeriksaan kesihatan dan baru mengetahui telah menghidap kanser. Antara punca terbesar yang menyumbang kepada penyakit kanser ialah pemakanan yang tidak sihat. Seperti perkongsian Nutritionist ini, terdapat lima makanan yang boleh menyebabkan kanser terjadi.
Baca juga: Doktor Kongsi 5 Cara Hilangkan Sakit Tekak Sebelum Lebih Teruk

ELAK 5 MAKANAN INI YANG BOLEH MENYEBABKAN KANSER
Sebenarnya banyak makanan yang boleh meningkatkan risiko masalah kanser bukan terhad kepada biskut sahaja ia lebih dikenali sebagai karsinogen atau penyebab kanser. Apa antara makanan yang boleh menjadi penyebab kanser:
1. DAGING YANG BERPROSES

Kaedah daging yang berproses akan menghasilkan penyebab kanser iaitu polisiklik aromatik hirokarbon (PAH). Kaedah masakan seperti pembakaran, suhu pembakaran, proses pengasapan, tahap pengasapan, kandungan lemak, dan pengambilan yang kerap akan mempengaruhi risiko kesihatan kepada pengamalnya. Antara contoh makanan seperti sate, hot dog, salami, sosej dan sebagainya.

2. MAKANAN YANG BERGORENG

Apabila makanan yang mengandungi kanji yang didedahkan dengan suhu yang tinggi akan menghasilkan acrylamide. Acrylamide akan terbentuk ketika proses memasak dengan jangka masa yang lama atau suhu yang tinggi. Ia akan mengganggu sistem saraf dan meningkatkan risiko kanser. Antara contoh makanan seperti kentang, produk bijirin, roti bakar, kopi dan sebagainya.
3. MAKANAN YANG TERLEBIH MASAK

Ini selalunya terdapat kepada kaedah masakan seperti barbeque, deep frying, bakar dan lain-lain. So, untuk kurangkan risiko kanser anda boleh cuba gunakan kaedah yang lain seperti rebus, kukus, gunakan ketuhar gelombang mikro atau air fryer, baking atau bakar dalam suhu yang lebih rendah, atau balutkan makanan dengan daun pisang, aluminium foil atau lain-lain.
4. MAKANAN TINGGI GULA & KARBOHIDRAT RINGKAS

Makanan ini bukan hanya boleh meningkatkan risiko diabetik atau kencing manis tetapi ia juga akan meningkatkan kesan keradangan dan oksidative stress. Nak lebih baik terhadkan pengambilan ini dan banyakkan pengambilan karbohidrat kompleks.
5. ALKOHOL

Minuman alkohol akan dicerna oleh hati kita dan bertukar menjadi acetaldehyde. Acetaldehyde ini jika diambil secara banyak dan berterusan boleh merosakkan DNA dan oksidatif stress. Ini akan meningkatkan risiko masalah kanser.
Jadi secara kesimpulannya, untuk mengawalkan risiko ini, kita perlu ambil inisiatif untuk menghadkan pengambilan makanan atau cuba gunakan kaedah yang lebih sihat. Cuma perlu diingatkan, sebaik mana pon makanan tersebut perlu diambil secara bersederhana.
Sumber: Facebook Syaza Nutritionist


Elak Anak Bosan Main Mainan Sama, Ini 3 Tips Mak Ayah Boleh Cuba

Setiap kali keluar ke shopping mall, pasti anak akan minta mainan baharu walaupun di rumah masih ada lagi mainan yang belum dibuka. Pening kepala dibuatnya melayan kerenah si anak yang mudah bosan dengan mainan di rumah sehingga menangis kerana tidak mahu bermain mainan lama.
Mak ayah di luar sana jangan risau, setiap masalah pasti ada penyelesaiannya! Untuk mengelakkan si anak bosan main mainan yang sama, ini 3 tips boleh dicuba seperti perkongsian Aishah Kassim di laman Facebook. Tak perlu keluar duit beli mainan baharu. Menarik kan?

Baca juga: 10 Teknik Ajar Anak Suka Baca Buku Tanpa Perlu Dipaksa, Berkesan!
ELAK ANAK BOSAN MAIN MAINAN SAMA, INI 3 TIPS MAK AYAH BOLEH CUBA

Bagaimana nak kekalkan minat anak pada mainan yang sama. Penatkan asyik kena beli mainan baru je? Mesti ada dalam kalangan anda yang biasanya beli mainan dan anak hanya main 2 3 kali je dah tak nak main lepas tu. Tengok mainan tu pun dah nangis sebab dia dah muak. Jadi mcm mana nak buat ni?

1. Jangan biarkan anak bermain dengan mainan tersebut sampai bosan. Apa anda perlu lakukan adalah simpan mainan tersebut sebelum interest mereka hilang. Contohnya, main dengan anak selama setengah jam, then simpan mainan tersebut dan keluarkan mainan yang lain pula. Jadi kat sini anda perlu tegas lah ya. Anda yang perlu control the situations.

2. Gilir-gilirkan mainan yang diberi. Jika anak suka sesuatu mainan itu, kita tak perlu nak guna mainan yang sama setiap hari, tukar-tukarkan nya. Contoh hari ni guna mainan A, esok B, lusa C, dan lepas tu baru guna semula mainan A. Jadi anak tak adalah cepat boring kan.

3. Pelbagaikan cara bermain sesuatu mainan tersebut. Contohnya lego, selama ini kita main lego susun-susun je kan. Apa kata tukar cara bermain seperti sorokkan dan cari lego tu. tampal gambar pada lego, tanam lego dalam pasir. Boleh juga main lego dalam air, tambah buih-buih, warnakan lego dan macam-macam lagi lain, mainan yang sama tapi tukar cara bermain so akan menarik minat anak-anak juga. Anda juga akan dapat ajar anak banyak new word !

Ada kalanya anak boring dengan mainan sebab mereka tak tau cara nak main macam mana. Jadi tunjukkan mereka macam mana nak main mainan tersebut dengan seronok dalam cara lain.
Selamat bermain dengan anak-anak ya semua.
Sumber: Facebook Aishah Kassim


Elak Anak Makan Aiskrim Vanila Waktu Sakit Tekak, Tapi Makan Aiskrim Jenis Ini…

Bila lihat anak kecil terbatuk-batuk sehingga mengakibatkan tekak mereka sakit, sedaya upaya ibu bapa akan berusaha bantu merawatnya. Termasuklah melayani permintaan mereka seperti ingin menikmati aiskrim.
Melalui perkongsian dari Puan Mazliana Mazlan, sebaiknya jangan diberikan anak aiskrim perisa vanila kerana kemungkinan ianya akan mengakibatkan radang tekak mereka tidak pulih. Namun, mereka masih boleh menikmati aiskrim berasaskan buah semata-mata tanpa campuran gula. Jom baca, bagaimana nak buat!

Baca juga: Ubah Tekstur Makanan Bayi Secara Berperingkat, Dapat Bantu Skil Bercakap
JANGAN BERI ANAK AISKRIM VANILA WAKTU SAKIT TEKAK TAPI…
Gambar: Apa-apa aiskrim pun, elakkan tau.

Elakkan aiskrim vanila waktu anak sakit tekak. Aiskrim nilah sebenarnya mungkin buat radang tekak tak baik-baik.

Ais. Yang ini memang boleh kurangkan sakit.

Sakit lebam dahi anak sebab jatuh, kita letak ais.
Kaki anak tergeliat main basikal, kita letak ais.

Ais, hanya untuk kurangkan rasa sakit di tekak. Cari ais yang tak dapat tambahkan radang pada tekak anak.
Gambar: Banyakkan bahan ramuan. Gula nombor satu pulak tu.
Aiskrim vanila, banyak betul bahan ramuan dia kan. Gula pulak tu yang pertama. Perasa tiruan, pewarna tiruan, pengawet, dan banyak lagi kan.
Sakit tekak ni, biasanya sebab jangkitan bakteria atau virus. Gula makanan bakteria. Kita bagi baja gula, makin lambat anak nak sembuh dari sakit dan radang tekak bila makan aiskrim vanila sebenarnya.
Gambar: Aiskrim vanila saya buat ni, walaupun homemade, tetap ada susu dan gula organik. 2 sumber radang jugak kan. Elakkan waktu anak tak sihat ye.
Walau yang buat sendiri kat rumah guna susu segar dan gula organik, tetap ada sumber radang dari susu yang boleh pekatkan kahak. Dan gula walau organik sekalipun, ia tetap gula, tetap pemanis yang kita perlu kurangkan dari anak bila tak sihat.
Sebenarnya kan, dulu saya pun pernah bagitahu pesakit cilik untuk makan aiskrim vanila sebab nak kurangkan sakit tekak. Belum dapat kesedaran tentang makanan proses lagi waktu tu.
Sekarang, baru tahu semua ni.
KALAU ANAK NAK AISKRIM JUGA, BUATKAN AISKRIM BERASASKAN BUAH!
Boleh je kita nak bagi makan aiskrim waktu anak tak sihat. Bagi aiskrim dari buah.
Gambar: Yang ni aiskrim buah betik.
Blend sendiri buah semata-mata, gula pun tak payah letak. Cari buah yang manis, kalau tawar sangat tambah madu sikit.
Seperti gambar aiskrim betik di atas. Hanya blend betik dan air, tambah madu. Masuk dalam aiskrim mould. Anak sakit tekak makan mesti kurang sakit dan radang tekak, insyaAllah.
Gambar: Yang ini aiskrim dari buah naga dan pisang je!
Inilah baru namanya aiskrim sihat yang walau anak sakit pun masih boleh makan. Gitu. Kita yang pilih apa anak boleh makan dan tak boleh makan kan. Kita cuba sama-sama ya.
Sumber: Facebook Mazliana Mazlan


Elak Anak Minum Air Botol Plastik Disimpan Lama Dalam Kereta Tengah Panas, Ganggu Hormon Badan!

Sebaiknya, elakkan dari memberi anak minuman dalam botol plastik yang telah dibiarkan lama disimpan dalam kereta di bawah terik matahari. Melalui perkongsian dari Puan Mazliana Mazlan, botol yang dipanaskan akan menghasilkan bahan kimia seperti bisphenol dan antimony yang terlarut dengan air di dalam botol.
Bahan kimia tersebut boleh membuatkan hormon dalam badan anak terganggu. Jadinya, antara pilihan yang lebih baik adalah menggantikannya dengan botol dari material stainless steel.

Baca juga: Ini Cara Sebenar Rangsang Otak Anak Ikut Kategori Umur, Tak Perlu Keluar Modal Besar Pun!
BAHAN KIMIA DARI BOTOL, BUAT HORMON ANAK TERGANGGU
Botol macam ni kalau dah panas, kita cuba elakkan ya. Taknak simpan dalam kereta.

Elak anak minum air dalam botol plastik yang kita simpan dalam kereta tengah panas. Cuba elakkan semampu yang kita boleh.

Botol yang dipanaskan, akan ada bahan kimia yang terhasil. Bisphenol dan antimony. Ia akan terlarut dengan air yang ada dalam botol.

Air dalam botol kita simpan dalam kereta.
Air suam kita tuang dalam botol plastik.
Air botol tertinggal dalam kereta waktu tengahari.
Kita panaskan air dalam kettle plastik.
Bancuh susu dengan air suam dalam botol plastik.

Semua keadaan macam ni, kalau boleh kita cuba elakkan.
Toksik pada badan kalau air dah panas.
Bahan kimia dari botol, boleh buatkan hormon dalam badan anak terganggu. Kacau-bilaukan imuniti anak, masalah sistem saraf dan metabolik.
Antara pilihan yang lebih baik, ganti botol anak dari material stainless steel. Kita cuba sama-sama ya.
Sumber: Facebook Mazliana Mazlan


Elak Anak Terjebak, Ini 4 Tahap Pornografi Yang Anda Patut Tahu Untuk Lebih Berwaspada

Apabila berada di dalam zaman moden ini, semuanya berada di hujung jari sahaja. Begitu juga dengan bahan-bahan pornografi, yang mudah untuk diakses di laman internet pada bila-bila masa sahaja. Apa yang merisaukan adalah anak-anak yang masih kecil pun sudah pandai untuk mengakses bahan-bahan sebegini. Sangat bahaya! Oleh itu, jom kita baca penulisan khas mengenai pornografi dari Encik Mohd Fadhli Othman, Aktivis bagi ‘Mothers Against Pornography’. Semoga boleh dijadikan panduan ya..
http://www.womenofgrace.com/

Sejak mutakhir ini selalu kedengaran isu kehilangan kanak-kanak di bawah umur. Penemuan mereka akan di akhiri dengan kematian yang sungguh tragis. Penderaan seksual juga turut menjadikan kanak-kanak sebagai mangsa. Baru-baru ini seorang kanak-kanak berusia 2 tahun telah didapati lebam dan koyak pada kemaluannya. Tidak cukup dengan itu, masyarakat awam juga dihidangkan dengan pelbagai kes-kes yang melibatkan ganggual seksual. Antaranya aksi wanita yang dirakam di dalam tandas sebuah pasaraya terkemuka. Serangan gangguan seksual ini semakin hari semakin menjadi.
Persoalannya bagaimana perkara ini terjadi ?
Dalam masa yang sama di sekolah murid-murid juga telah terdedah dengan bahan bacaan yang berunsurkan seksual yang melampau. Genre bacaan Manga yang berunsurkan cinta telah banyak disebarkan dan menjadi bahan bacaan kanak-kanak seawal 10 tahun. Pembinaan sahsiah yang tidak sihat ini semakin berkembang. Jika masyarakat tiada kesedaran, mungkin akan berlaku banyak lagi jenayah-jenayah seksual disekeliling kita .

Jenayah seksual ini bermula dari berkenalan dengan pornografi. Kemungkinan bermula dari situasi yang anda sendiri tidak sedari kehadirannya. Kehadiran ketagihan pornografi boleh bermula dari kenalan di bangku sekolah, bahan bacaan majalah-majalah yang memaparkan jalan cerita yang dapat menimbulkan keinginan seks atau gambar-gambar artis yang mencolok mata.

Pornografi akhirnya menyuntik kognitif individu agar terus menerokai ke alam yang lebih luas dan jauh. Sehinggakan individu tersebut berada di dalam dunia khayalan tiada sempadan yang akhirnya menjerumuskan penagih ke lembah yang kotor. Keinginan untuk mengetahui lebih lanjut membuatkan individu yang mendambakan pornografi ini melakukan tanpa sedar dan tanpa kawalan diri yang baik. Disaat itu, individu yang mengalami masalah mental ini akan menggunakan organ seksual iaitu kemaluan untuk merasakan keseronokan dalam fantasi ini, akhirnya dadah pornografi ini menjadi satu keperluan. Inilah dinamakan ketagihan.
http://psikologianakterkini.blogspot.my/
Dr. Victor Cline, seorang pengamal klinikal dan pakar ketagihan telah membahagikan empat tahap ketagihan yang membawa si penagih pornografi kepada perilaku yang lebih dasyat.
Tahap 1 – Ketagihan (addiction)
www.lifesitenews.com
Virus pornografi terhadap individu telah menyebabkan stimulasi seksualnya menjadi sangat kuat. Sebagaimana yang kita ketahui pornografi ini bersifat afrodisiak. Afrodisiak ialah bahan yang menaikkan syahwat sesuaka hati tanpa niat dan tujuan yang suci, sedangkan Tuhan menciptakan nikmat seks dan ransangan seksual untuk dimanfaatkan pada perkara atau tujuan bagi mencapai fitrah manusia.
Maka apabila seseorang individu itu telah berada di dalam ketagihan yang melampau maka penagih pornografi akan mencari jalan singkat dengan memuaskan nafsu seksnya seperti onani.
Tahap 2 – Pengheretan (Escalation)
http://www.medicaldaily.com/
Setelah penagih pornografi mengalami tahap pertama, si penagih tidak akan merasa puas dan dia akan mencari jalan bagi meningkatkan kepuasannya. Dari masa ke semasa si penagih memerlukan desakan stimulasi imej seterusnya video dan akhir sekali individu itu akan mencari apa sahaja material atau bahan yang lebih eksplisit demi mencapai kepuasan seksnya.
Jika sebelum ini, penagih pornografi hanya menggunakan anggota tangannya bagi memuaskan nafsu seksnya dengan cara onani, tidak lagi pada tahap kedua ini. Pada tahap kedua ini, penagih pornografi akan mencari idea seperti menebuk tilam atau bantal atau apa-apa bahan yang dapat memuaskan nafsunya. Selain itu, desakan lain juga boleh terjadi di dalam bentuk lebih kasar, ganas, penderaan dan apa sahaja asalkan ia memberi kenikmatan dengan apa yang dilihat.
Tahap 3 – Penyahpekaan (Desensitization)
http://www.affairhub.com/
Setelah aktiviti pornografi menjadi kebiasaan. Penglibatan individu di dalam dunia virus pornografi tiada menimbulkan perasaan serba salah. Maka ia menganggap aktiviti ini sebagai salah satu aktiviti yang normal. Sensitivitinya mula hilang Penagih pornografi mula merasa bosan dengan apa yang selalu di terokai. Sehinggakan apa yang diterokai selama ini tidak lagi memberikan kepuasan pada dirinya. Kesan daripada virus pornografi ini berlarutan sehingga kepada pasangan hidupnya.
Stiuasi ini berkesan kepada pasangan yang telah berkahwin. Apabila seseorang individu telah terjebak dengan virus pornografi, maka dia telah terdedah dengan pelbagai aktiviti seks ganas yang menyakitkan demi mencapai nikmat seksnya. Kerana pengaruh unsur pronografi tersebut, maka perilaku yang ditontonnya itu dipraktikkan kepada pasangan hidupnya.
Dek kerana si penagih mengharapkan sesuatu yang yang lebih diluar kemampuan pasangannya seperti apa yang dilihat dalam video pornografi. Akhirnya, pasangan penagih pornografi tadi akan mengalami penderaan seksual kerana tidak dapat menuruti kehendak pasangan dan sampai suatu tahap penceraian adalah jalan penyelesaian
Inilah kesannya setelah penagih pornografi mengalami ketagihan yang terlampau dan membawa dirinya hilang sensitiviti kepada orang sekeliling.
Tahap 4 – Perlakuan Seksual (Acting Out)

Tindakan seterusnya, setelah seseorang penagih melalui proses ketagihan ini, si penagih akan membenarkan dengan apa yang dilihat dan di yakini dengan unsur pornografi. Perlakuan seks ganas, rogol, penderaan kanak-kanak, seks luar tabii, aktiviti pedofilia mula dilakukan oleh si penagih demi mencapai tahap kemuncak seksualnya. Maka di sinilah tahap di mana potensi jenayah seksual boleh tercetus.Setelah pasangan hidup tidak dapat menuruti kehendak diri individu yang mengalami kecanduan pornografi ini, maka si penagih akan mencari mangsa dengan menggunakan pelbagai jalan dan cara demi memuaskan nafsunya.
Pada tahap ke empat ini, penagih pornografi tidak akan berfikir panjang tanpa mengambil tahu akibat dan kesan buruk yang bakal menimpa pada dirinya dan orang sekeliling.
Penutup
www.linkedin.com
Tahap ketagihan pornografi ini tidak dapat di kesan satu persatu. Virus ini mengancam kita secara tidak sedar. Asalkan ini akan terus menerus menyerang pemikiran dan diri kita. Seandainya kita tidak mampu menangkis segala asakan ini maka kita akan terjebak ke dalam dunia jenayah seksual.
Peranan kita sebagai diri sendiri ialah, mendidik diri dan sedar akan kehadiran unsur-unsur pornografi, agar diri tidak mudah ditipu dengan kenikmatan yang sementara dan boleh menjahanamkan mental dan fizikal diri.
Ayuh bersama Goodbye Pornography dan Mothers Against Pornography bagi mendidik masyarakat dan meningkatkan kesedaran akan keburukan virus pornografi ini.

Anda yakin ahli keluarga anda terselamat dari PORNO ???

Sumber Penulisan : Mohd Fadhli Othman


Elak Bagi Anak Makan ‘Instant’ & ‘Quick’ Oat, Tapi Makan Oat Jenis Ini…

Oat merupakan hidangan yang mudah untuk disediakan. Bukan sahaja digemari oleh orang dewasa malah, kanak-kanak juga. Ianya boleh disediakan dengan pelbagai campuran menarik yang dapat membekalkan khasiat yang diperlukan.
Melalui perkongsian dari Puan Mazliana Mazlan, sebaiknya elakkan dari memberi anak makan ‘instant’ dan ‘quick’ oat kerana mengandungi tinggi proses iaitu makanan yang diproses. Tambahnya lagi, kadar kenaikan gula dalam badan anak akan menjadi drastik.

Jom lihat jenis-jenis oat yang boleh anak anda nikmati di bawah!
Baca juga: 10 Elemen Wajib Ada Dalam ‘Positive Parenting’, Jangan Asyik Kejar Gelaran ‘The Perfect Parents’

KETAHUI JENIS OAT SI KECIL BOLEH NIKMATI & KHASIATNYA
Gambar: Ambil yang rolled oat atau bran oat k.

Elakkan instant oat dari anak-anak tau. Quick oat pun sama.
Instant oat dan quick oat, makanan yang tinggi proses sebenarnya. Kadar kenaikan gula dalam badan anak akan sangat drastik bila ambil quick dan instant oat.
Anak boleh je makan oat, tapi kita cuba cari pilihan oat yang lebih baik.
3 JENIS OAT TERBAIK BUAT SI ANAK & KEBAIKANNYA
Gambar kiri: Bran oat tinggi lagi khasiat. Beli di sini. Gambar kanan: Rolled oat pun boleh. Beli di sini.
3 jenis oat yang saya share ni, antara yang mudah kita jumpa di pasaran.
1. Steel cut oat
2. Oat bran
3. Rolled oat
Oat tinggi dengan fiber dan antara salah satu dari sumber prebiotik. Bagus untuk usus kan. Senang anak nak membuang tau kalau ambil oat.
TIPS PENYEDIAAN OAT!
Sebaiknya, kalau nak bagi anak makan oat waktu breakfast, rendam dulu oat dalam air bercampur lemon atau cuka epal waktu malam sebelum. Esok pagi, buang air tu dan bagi anak makan oat je.
Gambar: Khasiat dari oat.
KENAPA KENA RENDAM OAT TERLEBIH DULU?
Dalam oat ada phytic acid. Phytic acid ni akan kacau penyerapan iron, zink, kalsium, dan banyak mineral lain lagi. Nutrisi tak dapat diserap sepenuhnya, kerana ada kandungan antinutrient phytic acid.
Kalau anak selalu makan oat, tapi kita tak rendam dulu oat sebelum makan, banyak khasiat dari makanan lain, tak dapat diserap pun. Sayang lah kan.
Gambar: Banyak brand ada, cari je mana korang suka. Beli rolled oat di sini.
Kalau anak suka sangat makan oat setiap hari, kita kerja lebih sikit untuk rendam oat tau. Supaya anak masih dapat makan makanan yang dia suka, dalam masa yang sama, masih dapat khasiat maksima dari apa saja makanan yang dimakan.
Oat yang saya share kalini, korang boleh je cari di pasaraya. Aeon, Jaya Grocer, Lotus, senang nak jumpa insyaAllah. Shopee pun ada. Yang penting sekali, elakkan instant dan quict oat okeh.
Link Shopee ok. Senang korang nak shopping.

Rolled oat https://shope.ee/8UWNrg9YCP
Bran oat https://shope.ee/5KZM5utFRK

Kita cuba sama-sama ya.
Gambar: Rolled oat lagi. Beli rolled oat di sini.
Sumber: Facebook Mazliana Mazlan


Elak Bawa Kanak-Kanak Ke Bazar Ramadan, Risiko Jangkitan Covid-19

Seperti mana kita tahu umat Islam sudah menyambut bulan Ramadan pada semalam. Selain terawih bersama keluarga antara aktviti dinantikan pastilah mengunji bazar Ramadan. Pelbagai juadah enak boleh dibeli dan dinikmati ketika berbuka bersama keluarga.
Walau bagaimanapun, ibu bapa dinasihati supaya tidak membawa anak-anak kecil mengunjungi bazar Ramadan. Hal ini untuk mengelakkan mereka terdedah wabak Covid-19 walaupun negara telah memasuki Fasa Peralihan ke Endemik.

Baca juga: Niat Puasa Ramadan Harian & Sebulan, Lengkap Bahasa Rumi & Arab
ELAK BAWA KANAK-KANAK KE BAZAR RAMADAN

Memetik laporan Bernama, Timbalan Menteri Kesihatan Datuk Dr Noor Azmi Ghazali berkata kawasan sesak yang sempit dengan orang ramai merupakan suasana yang tidak baik kepada kanak-kanak terutamanya mereka yang tidak mempunyai perlindungan vaksinasi.

“Melihat suasana hari pertama bazar Ramadan di Bagan Serai ini, kami dapati ramai pengunjung membawa anak kecil di tempat yang penuh sesak.
“Kalau tempat sempit ini sebaiknya jangan bawa anak-anak, kita tidak mahu menyambut Ramadan dalam keadaan sedih dan sibuk di hospital,” jelasnya.

Selain itu, Dr Noor Azmi juga memberitahu tempoh kuarantin dipendekkan dan memanggil petugas kesihatan yang dijangkiti Covid-19 untuk kembali bekerja bagi mengatasi masalah kekurangan kakitangan di hospital dilakukan berdasarkan fakta sains dan nasihat pakar.
Beliau berkata orang ramai tidak perlu bimbang kerana keputusan itu juga adalah syor Kumpulan Kerja Teknikal (TWG) yang membuat penilaian data saintifik dan bukannya secara semberono.
“Kuarantin dipendekkan kerana pekerja Kementerian Kesihatan (KKM) juga terkena jangkitan COVID-19, antaranya menjadi kontak rapat namun rawatan dan program (tugas) di hospital agak tergendala sekiranya mereka menjalani kuarantin yang lama,” ujarnya.
Sumber: Bernama


Elak Bayi Meninggal Ketika Tidur, Ini 10 Nasihat Untuk Ibu Bapa

Sering kali kita dengar berita mengenai bayi mati mengejut ketika tidur. Buat para ibu bapa yang belum tahu, kematian tersebut dipanggil Sindrom Kematian Bayi Mengejut atau SIDS.
Kajian di Amerika Syarikat menunjukkan 95% kes SIDS adalah melibatkan bayi berumur 6 bulan dan kebawah dan 60% daripadanya berlaku ketika bayi berusia antara 2-4 bulan.

Baca juga: 5 Perkara Toksik Boleh Rosakkan Hubungan Adik-Beradik, Bahaya!
ELAK BAYI MENINGGAL KETIKA TIDUR, INI 10 NASIHAT UNTUK IBU BAPA

Untuk mengelakkan kejadian tidak diingini terus berlaku, berikut merupakan beberapa nasihat untuk ibu bapa cegak kematian mengejut.

Bayi boleh meninggal dunia ketika tidur. Kematian mengejut pada bayi berumur bawah 1 tahun secara tiba-tiba tanpa tanda tanda tertentu seperti penyakit atau sebab yang jelas. Inilah yang disebut Sindrom Kematian Bayi Mengejut atau SIDS (Sudden Infant Death Syndrome).
Nasihat untuk mencegah SIDS (Sudden Infant Death Syndrome)

1. Elakkan tidur dalam posisi meniarap. Dalam posisi meniarap, kemungkinan untuk tertutup hidung dan mulut sangat tinggi. Bayi masih tidak kuat untuk menukar posisi andaikata lemas.
2. Elakkan tidur di atas tilam dan cadar lembut. Tilam dan cadar yang lembut akan membuatkan bayi tenggelam dari paras selamat dan berkemungkinan akan terbenam mukanya.
3. Elakkan letak mainan lembut (soft toys) berdekatan bayi tidur. Ini akan menyebabkan kemungkinan mainan lembut boleh menutup muka bayi ketika tidur.

4. Elakkan bayi dari perokok. Kajian menunjukkan bayi yang terdedah dengan asap rokok dan sisa rokok berisiko tinggi untuk mati mengejut.
5. Elakkan memakai pakaian berlapis-lapis ketika tidur. Ini menyebabkan suhu badan bayi menjadi tinggi. Keadaan bayi yang terlalu panas boleh menambah risiko SIDS.
6. Elakkan bayi tidur dengan kanak-kanak lain. Kemungkinan kanak-kanak lain menghempap bayi tanpa sedar ketika tidur.
7. Menyusu badan anak dapat mengurangkan risiko SIDS 50%.

8. Jika bayi mengalami masalah jangkitan salur pernafasan, segera dapatkan rawatan doktor.
9. Ibu bapa perlu beri lebih perhatian pada bayi yang pramatang kerana risiko SIDS sangat tinggi.
10. Kerap pantau bayi ketika tidur untuk memastikan bayi tak lemas dan masih bernafas.
Jika ada anak usia bawah setahun, mak ayah wajib tahu perkara ini. Jangan biarkan.
Sumber: Facebook Dr Ahmad Samhan


Elak Beli Baby Nenas Ada Pemanis Tiruan, Lagi Tinggi Daripada Gula

Sekiranya terjumpa, lebih baik elakkan diri dari membeli baby nenas. Berdasarkan perkongsian dari Puan Mazliana Mazlan, kemungkinan ia mengandungi bahan pemanis tiruan yang tidak berkhasiat yang bernama cyclamate.
Kalau nak tahu, manis dia adalah 30 – 50 kali ganda lebih dari gula. Melampau betul manisnya, selalu sangat makan khuatir beri kesan buruk kepada tubuh badan. Malah, bahan ini juga sudah diharamkan penggunaannya di beberapa buah negara! Jom baca perkongsian di bawah.

Baca juga: 10 Sumber ‘Real Food’ Boleh Dapat Di Pasar Raya, Baru Anak Lebih Sihat!
PEMANIS TIRUAN TANPA KHASIAT IAITU CYCLAMATE

Hati-hati kalau anak nak makan nenas. Elakkan beli baby nenas, kemungkinan ianya ada pemanis tiruan tanpa khasiat cylamate.

Cyclamate ini pengganti gula. Manis dia 30 – 50 kali ganda lebih dari gula. Letak sikit pun dah cukup untuk beri rasa manis. Cylamate bukan saja tak ada langsung nutrisi buat anak tau, tapi akan beri kesan buruk jika diambil.
Yang sebenarnya, cylamate dah diharamkan di beberapa buah negara. Tapi baru ini dalam Malaysia sendiri pun, masih dijumpai baby nenas yang ada kandungan cylamate.
Kita hati-hati ya. Lebih baik cari nenas saiz biasa, dari biarkan anak makan baby nenas yang kemungkinan ada kandungan cylamate.
Real food tu baik. Bagus sangat untuk anak. Tapi manipulasi sektor pemakanan zaman sekarang, merisaukan sangat.
Real food pun kena pandai pilih. Kita cuba sama-sama ya.
“SAYA PERNAH BELI, ANAK MAKAN BATUK SAYA MAKAN PUN BATUK…”
Menjengan di ruangan komen, ternyata masih ramai lagi dalam kalangan pengguna yang tidak mengetahui akan kandungan yang terdapat di dalam baby nenas ini.
Malah, terdapat beberapa pengguna yang pernah membelinya dan meluahkan rasanya yang amat manis sehingga tidak mampu untuk makan. Ia jauh berbeza dari rasa buah nenas yang asli.

Lebih baik beli sahaja buah nenas yang asli. Malah, nenas juga mempunyai pelbagai jenis yang sememangnya manis nenas ini lebih asli dan tidak membahayakan kesihatan tubuh badan.
Sumber: Facebook Mazliana Mazlan


Elak Beri Ubat Batuk & Selsema Kepada Anak Bawah Usia 2 Tahun, Ini 4 Rawatan Lebih Selamat

Para ibu dan bapa pastinya risau sekiranya anak mereka dijangkiti batuk dan selesema. Lebih-lebih lagi apabila anak-kanak memang mudah terdedah dengan penyakit sebegini. Namun, diingatkan kepada anda supaya tidak memberikan ubat-ubatan tertentu tanpa mendapatkan kebenaran dari pakar. Hal ini kerana, terdapat tindak balas yang bahaya kita mungkin tidak tahu.
Elakkan memberi ubat batuk atau selsema kepada kanak-kanak berusia dua tahun dan ke bawah.

Boleh menyebabkan
1. Sawan

2. Jantung berdegup kencang

3. Kematian
RAWATAN YANG SELAMAT UNTUK LEGAKAN GEJALA SELESEMA DAN BATUK
Berikut adalah rawatan yang boleh digunakan untuk melegakan gejala selsema dan batuk. Kebanyakan gejala adalah sementara (2-5 hari). Namun jika kanak-kanak menunjukkan gejala bahaya seperti nafas laju, muntah, tidak selera makan, atau semakin teruk, segera dapatkan rawatan di Klinik berdekatan.
1.Semburan/ Titisan Normal Saline

2. Penyedut hingus

3.Minum Air

4. Pelembab Udara (tiada aroma)

*Mak ayah jangan beri ubat yang pelik pelik ya kepada anak-anak.
Sumber : Public Health Malaysia


Elak Bersalin Di Rumah Tanpa Kehadiran Bidan-Jawapan Professor Ini Mungkin Dapat Membantu

Kalau zaman dahulu, memang ramai yang memilih untuk melahirkan anak di rumah kan? Yelah, dulu masih tak terkenal dengan teknologi dan memang rata-rata orang akan melahirkan di rumah dengan bantuan bidan.  Tetapi sekarang, melahirkan anak di rumah adalah agak jarang didengari melainkan situasi-situasi kecemasan. Namun ada juga dalam kalangan kita yang memilih untuk melahirkan anak di rumah, tanpa bantuan dari bidan. Macam mana tu? Bahaya ke tidak? Oleh itu jom kita baca penjelasan dari seorang professor di laman Facebooknya iaitu Imelda Balchin mengenai hal ini.
Kenapa binatang tidak perlukan bantuan bidan untuk melahirkan anaknya?
Kenapa pula manusia tidak digalakkan melahirkan anaknya di rumah ditemankan doula sahaja tanpa bantuan bidan yang terlatih? Baru-baru ni saya terkejut mendengar cerita seorang lagi ibu yang memilih untuk bersalin di rumah dengan ditemankan doula sahaja.

http://birthbootcampdoulas.com/
Walaupun ini hak asasi ibu-ibu untuk bersalin di mana-mana sahaja, saya ingin memberi penjelasan kenapa kelahiran manusia memerlukan lebih pengawasan daripada kelahiran binatang. Sempena Hari Guru Malaysia hari ini, inilah kuliah pertama yang saya selalu berikan kepada pelajar perubatan bila mereka melangkah masuk ke bilik bersalin buat pertama kali.

Ada DUA PERBEZAAN fizikal yang penting di antara manusia dan binatang mamalia lain yang melahirkan anak.

www.facebook.com/imelda.balchin
PERTAMA
Manusia ialah satu-satunya ciptaan Tuhan yang berjalan dengan badan yang tegak di atas DUA KAKI (bipedalism) yang juga melahirkan anak. Kebolehan berdiri tegak ini membebaskan kedua belah tangan kita membuat pelbagai tugas lain sambil berjalan dan berlari. Binatang mamalia lain tidak diberikan keistimewaan ini, dan tangan mereka tidak selalu bebas semasa berjalan, terpaksa menanggung berat badan mereka di atas 4 kaki.
www.facebook.com/imelda.balchin
Untuk berdiri tegak tanpa bantuan kedua-dua tangan, bentuk tulang belakang kita dilenturkan untuk menanggung berat badan kita. Ia tidak lah selurus tulang belakang mamalia yang berdiri atas 4 kaki. Lihat gambar 1 dan 2. Sila lihat video Zirafah bersalin di dalam bahagian comment, anaknya dengan senang akan keluar tanpa apa-apa halangan tulang belakang ibu, dan saluran peranakannya berbentuk silinder dan bulat, “Baby pops out”.

Allah SWT ialah pakar kejuruteraan terunggul, membina tulang belakang kita dengan empat lengkungan. Tujuan kelenturan dan lengkungan ini ialah untuk keseimbangan badan, supaya tidak tersungkur ke hadapan atau jatuh ke belakang bila berdiri tegak, dan supaya 33 tulang belakang kita tidak retak oleh berat badan bila berlari dan melompat (shock absorber). Binatang lain yang berdiri di atas dua kaki seperti kangaroo menggunakan ekornya untuk keseimbangan badan, dan burung-burung juga menggunakan ekor dan kepah sayap.
Lihat pula tulang pelvis (tulang pinggul/punggung).
Untuk berlari dengan pantas, dengan lurus ke hadapan, dengan pantas, jarak di antara kaki kanan dan kaki kiri hendaklah berdekatan (supaya kita tak berkengkang bila berlari). Jadi tulang pelvis yang kecil membenarkan larian yang lebih pantas daripada tulang pelvis yang lebar. Disebabkan inilah lelaki berlari lebih pantas daripada wanita (tulang pelvis lelaki lebih kecil daripada wanita) dan orang bangsa Afrika selalunya pemenang Olimpik dalam acara larian pantas (tulang pelvis orang Africa lebih kecil daripada tulang pelvis orang Puteh).
http://retreat.guru/
Ini lah sebabnya lebih ramai wanita Afrika yang mengalami masalah bayi yang tersekat semasa bersalin (obstructed labour) walaupun bayi mereka kecil, bila dibandingkan dengan bayi Scandinavia yang lebih besar kerana tulang pelvis orang puteh Scandinavia yang lebih lebar (tapi suruh mereka lari pecut, tak akan terkejar laju macam wanita Afrika). Jadi, sememangnya tulang pelvis manusia dikecilkan jika dibandingkan dengan binatang yang tidak perlu berlari dengan tegak.
Saluran peranakan kita bukan sahaja lebih sempit daripada binatang, tetapi ada pula halangan daripada lengkungan tulang belakang di bahagian sacrum, jadi saluran peranakan kita tidak berbentuk silinder dan bulat. Lihat gambar 3, 4 dan 5.

www.facebook.com/imelda.balchin
www.facebook.com/imelda.balchin
KEDUA
Manusia dikurniakan dengan kecerdasan otak dan kebijaksanaan untuk berfikir dan membuat pilihan /keputusan.
Ini memerlukan saiz otak dan saiz kepala yang lebih besar bila dibandingkan dengan saiz dan berat badan. Kepala bayi manusia adalah lebih besar daripada bahagian badan lain. Semasa dilahirkan, saiz badan bayi (3kg) ialah 5% saiz badan dewasa (60kg), tetapi saiz kepala bayi (35cm) sudah pun lebih 60% saiz kepala dewasa (56cm). Otak bayi manusia yang baru dilahirkan adalah lebih besar dan lebih berat (400g) daripada otak orang utan dewasa (370g).
www.youtube.com
PERBEZAAN
Selepas dilahirkan, bayi manusia tidak boleh terus berjalan dan mengikut ibunya seperti baby zirafah. Perkembangan otak manusia memerlukan lebih masa untuk mencapai kematangan, tidak macam anak binatang. Bayi manusia dilahirkan sebelum otaknya cukup matang untuk mengelakkan masalah kelahiran kepala yang terlalu besar. Jadi, bayi manusia mesti dilahirkan lebih awal, sebelum otak nya sematang otak binatang yang baru dilahirkan, kerana jika kepala bayi manusia menjadi terlalu besar, ibu tidak boleh melahirkannya secara alami.
Kita tidak boleh membenarkan tangan bayi manusia keluar dahulu seperti baby zirafah di dalam video tu, sebab kepala bayi manusia yang besar akan tersekat dan boleh menyebabkan kematian kedua-dua ibu dan anak.
http://www.newkidscenter.com/
Bila kita lihat lengkungan lumbar-sacral, ia menyebabkan saluran peranakan ibu tidak semacam bentuk silinder dan bulat. Ia memberi sedikit halangan kepada kepala bayi yang terpaksa berpusing untuk keluar. Bila kepala bayi tidak berpusing, ia selalunya memerlukan bantuan untuk dilahirkan. Ini dipanggil ‘rotational delivery’ yang hanya boleh dilakukan oleh pakar perbidanan yang berpengalaman. Doula tak ada kemahiran ini. Sebab itulah kadang-kadang, walaupun bayi itu tidaklah besar, 3kg saja, tetapi boleh tersekat juga jika tidak berpusing keluar dan tidak diberi bantuan ‘rotational delivery’.
Kita dapati lebih lagi masalah bersalin bila bayi manusia terlampau overdue dan didapati lebih lagi pembedahan Caesarean kerana kepala bayi yang tersekat. Ini ialah akibatnya bila kepala bayi manusia yang lebih besar dipaksa berpusing melalui saluran peranakan ibu manusia yang sempit.
http://mom.girlstalkinsmack.com/
Sebab itulah, syurga di bawah tapak kaki ibu. Memang susah untuk manusia bersalin, kelahiran manusia memakan masa yang lebih lama lagi daripada binatang, dan itulah pengorbanan ibu untuk DUA keistimewaan yang dikurniakan kepada manusia. Janganlah abaikan kesihatan ibu dan bayi dengan kelahiran di rumah tanpa kehadiran bidan (bukan doula ya). Kita manusia. Bukan binatang.
Semoga bermanfaat!
Sumber: Imelda Balchin


Elak Bersesak Di Highway, Ini Jadual Perjalanan Cuti Perayaan Untuk Pengguna KLK & LPT 1

Beberapa hari lagi umat Islam akan menyambut perayaan Hari Raya Aidiladha. Sambutan Hari Raya Aidiladha tidak lengkap jika tidak pulang ke kampung dan diraikan bersama keluarga di sisi.
Jadi, untuk anda yang akan menggunakan Lebuhraya KL-Karak (KLK) dan Lebuhraya Pantai Timur Fasa 1 (LPT 1) sempena cuti perayaan, boleh ikuti cadangan waktu yang dimuat naik di Facebook rasmi milik LPT.

INI JADUAL CUTI PERAYAAN UNTUK PENGGUNA KLK & LPT 1

Bagi mereka yang menuju ke Pahang dari Plaza Tol Gombak, pada tarikh 8 dan 9 Julai, opsyen pertama adalah antara jam 10 pagi hingga 1 tengahari manakala opsyen kedua antara jam 9 malam hingga 11 malam.

Manakala untuk yang mahu ke Terengganu dan Kelantan, opsyen pertama bermula jam 6 pagi hingga 10 pagi dan cadangan kedua antara jam 7 malam hingga 10 malam. Untuk destinasi lain, waktu perjalanan bebas antara jam 12 tengah malam hingga 5 pagi.

Menerusi infografik itu juga, perjalanan pulang bermula 11 Julai dari Pahang ke Plaza Tol dinasihati untuk memulakan perjalanan jam 6 pagi hingga 10 pagi dan 7 malam hingga 11 malam.

Bagi anda yang mahu pulang ke Kuala Lumpur atau Selangor dari Terengganu disaran masuk di Plaza Tol Jabor bermula jam 10 pagi hingga 1 tengahari dan 8 malam hingga 10 malam.
Manakala dari Kelantan pula disyor masuk di Plaza Tol Bentong bermula jam 5 petang hingga 9 malam atau9 9 malam hingga 12 tengah malam.
Ikuti jadual Cadangan Waktu Perjalanan Lebuhraya KL-Karak (KLK) dan Lebuhraya Pantai Timur Fasa 1 (LPT 1) sempena cuti Hari Raya Haji. Sebelum memulakan perjalanan, pastikan kenderaan telah diservis terlebih dahulu, baki e-Wallet dan Touch n Go anda mencukupi. Pandu berhati-hati di musim perayaan ini.
Sumber: Facebook Lembaga Pantai Timur


Elak Dilanggar, Inovasi ‘Crossing Arm’ Bas Sekolah Di Amerika & Kanada Patut Dicontohi

Baru-baru ini tular sebuah rakaman kamera litar bertutup (CCTV) memaparkan seorang kanak-kanak perempuan berusia tujuh tahun maut apabila dilanggar van sekolah yang dinaikinya dalam kejadian di hadapan sebuah tadika. Ini menimbulkan kerisauan ibu bapa sama ada selamat atau tidak menggunakan perkhidmatan van atau bas sekolah bagi menghantar anak-anak ke sekolah.
Tampil perkongsian di Facebook menerusi Abudi Alsagoff, apabila beliau berkongsikan inovasi keselamatan bas sekolah di Amerika dan Kanada yang patut diterapkan di Malaysia.

Baca juga: Kanak-Kanak Usia 7 Tahun Maut Digilis Van Sekolah
INOVASI ‘CROSSING ARM’ BAS SEKOLAH AMERIKA & KANADA, UTAMAKAN KESELAMATAN

Nur Alisha Safiya, 7 tahun, meninggal dunia asbab parah di kepala dilanggar van sekolah, mungkin kerana melintas pada titik buta pemandunya.

Di Amerika dan Kanada, untuk elak kemalangan bas, mereka gunakan alat bas “crossing arm” ini. Kita kena wajibkan guna benda sama pada van dan bas.

Satu lagi inovasi bas sekolah mereka adalah tanda “STOP” (BERHENTI) dekat tepi bas tu. Bila bas berhenti, ia akan terbuka keluar dari sisi bas 6-10 kaki, lengkap dgn kelipan lampu merah. Ia bagi memastikan pemandu dari kedua arah berhenti hingga semua anak-anak selamat turun melintas jalan. Di Malaysia ni, perlu tunggu kroni politikus yang mana untuk lobi implementation road safety for our school children?
ELAK ‘BLIND SPOT’ KAWASAN SEKITAR BAS SEKOLAH

Biasanya, crossing arm bas sekolah ialah peranti wayar atau plastik yang dipasang memanjang dari bahagian hadapan di sebelah kanan bas apabila pintu dibuka untuk memuat/memunggah dan membentuk sebagai penghalang. Crossing arm ini akan memastikan kanak-kanak yang perlu menyeberang jalan, berdiri beberapa kaki di hadapan bas itu sendiri sebelum mereka boleh mula menyeberang jalan.
Ini memastikan pemandu bas dapat melihat mereka semasa mereka melintas, mengelakkan ‘blind spot’ serta-merta di hadapan bas. Lebih selamat!

Sumber: Abudi Alsagoff


Elak Ditipu, Personal Shopper Ini Kongsikan Tips Untuk Anda Kenal Handbag Ori Atau Fake!

Bagi yang biasa beli barang secara online, pasti tahu tentang personal shopper kan? Personal shopper ialah orang yang belikan barang untuk mereka yang tak dapat beli sendiri disebabkan faktor tempat, pengangkutan dan masa. Bestnya!
Tapi ada seorang personal shopper pernah viral tau sebelum ni. Agak-agak kenal tak siapa? Meh kami bagitahu.. ?

Rafidah, personal shopper barangan berjenama yang original

Puan Nor Rafidah Khairuddin, atau lebih mesra dipanggil Rafidah, telah menjadi personal shopper selama 4 tahun. Barang yang dia jual bukan sebarangan. Kebanyakannya barangan berjenama. Paling penting, semua barang original. Bukan biasa-biasa!

Rafidah menjual barangan berjenama yang original dari USA dan Kanada seperti COACH, MK, FOSSIL, KATE SPADE, CORELLE, PYREX, CORNINGWARE, LE CREUSET (Made in France). Dia juga menerima tempahan barangan berjenama Eropah seperti FURLA, LONGCHAMP, LOUIS VUITTON, GUCCI, PRADA, YSL dan GIVENCHY. Wow!

Apa yang special tentang Rafidah berbanding personal shopper yang lain? Dia menerima bayaran penuh atau bayaran ansuran sebanyak 3 kali! Paling menarik, dia sangat friendly. Sebab sangat suka berkongsi, dia siap buat video demo dan shopping trip tau. Lagi satu, dia ni trusted seller, patutlah banyak followers!
Selain itu, yang menarik tentang Rafidah ini adalah dia beri nasihat dan cadangan terbaik tentang jenis handbag yang sesuai digunakan mengikut saiz tubuh badan dan event yang anda pergi. Cara penggayaan pun dia tunjukkan sekali. Bagusnya!
Oleh sebab tinggal di Kanada, Rafidah telah pergi sendiri butik di sana untuk membeli beg dan menjualnya di Malaysia. Tapi sekarang bukan setakat shopping di Kanada sahaja. Dia juga shopping untuk membeli barangan tempahan di USA dan juga di negara Eropah semata-mata untuk tambah koleksi. Banyak koleksi yang dia ada tau.

Rafidah nak beri peluang kepada anda untuk memiliki barangan berjenama dengan harga mampu milik. Paling best, anda seolah membeli terus dari butik! Dia sentiasa menambah koleksi barangan dan memberi servis terbaik! Banyak regular customer tau dia ni.

Rafidah pernah viral sebagai personal shopper dengan pendapatan melebihi RM10,000 tau! Ia pernah diceritakan dalam majalah hijabista. Pada 13 mei 2018, dia dijemput khas ke program Tumit Tinggi di TV1 dan menceritakan kisahnya tentang “Personal Shopper”.
Nak tahu apa yang Rafidah buat setelah 4 tahun menjadi personal shopper? Meh kami bagitahu. ?
Buka butik pertama, Butik Sellection di Wangsa Melawati, KL

Memulakan bisnes dengan membuat tempahan secara kecil-kecilan, Rafidah kini membuka butik pertamanya iaitu Butik Sellection di Wangsa Melawati, KL. Barangan yang dijual ialah beg tangan, dompet, jam, set pinggan mangkuk, set alatan memasak  dan juga alat kosmetik seperti Huda Beauty. Fuh!

Kalau nak cari barangan keperluan untuk raya, bolehlah singgah ke Butik Sellection oleh Rafidah. Kualiti terjamin sebab barangan bukan fake punya tau. Semua original. Harga pun berbaloi. ?
Haa, cakap pasal original dan fake ni, sekarang kan banyak kes pasal seller tipu customer. Agak susah kalau kita tak kenal seller tu siapa. Ada seller yang post gambar original tapi bila sampai, pembeli dapat barang fake pula. Tak best macam tu. ? Nah, tips untuk anda!
Tips kenal pasti handbag original atau fake

“Wah, cantiknya handbag ni, tapi ori ke?” Begitulah situasi bila perempuan nak beli handbag. Risau kalau kena tipu dengan seller, lebih-lebih lagi kalau beli secara online. Jangan frust lagi! Rafidah kongsikan tips di bawah yang ditulis sendiri oleh beliau berdasarkan pengalaman dan pendapat supaya anda kenal handbag itu ori atau fake!

“Untuk pengetahuan anda, dustbag TIDAK akan disediakan untuk barangan yang dibeli di outlet. Tapi kalau ia adalah koleksi butik yang dibawa masuk ke dalam outlet, original dustbag akan disediakan dalam beg tangan tersebut. Paperbag juga tidak disediakan tetapi kadang kala mereka akan beri kepada seller dengan kuantiti yang terhad.”
– Rafidah –

“Coach menggunakan beberapa jenis zip, antaranya ialah YKK. Jika YKK digunakan, perbandingan boleh dilihat seperti yang berikut. Lihat dua gambar ORIGINAL diatas, lambang YKK yang terletak pada zip adalah jelas. Tulisan kemas dan YKK terletak dalam petak.
Lihat tiga gambar FAKE dibawah – Cubaan untuk meniru lambang YKK. Tulisan yang tidak kemas dan hampir tidak kelihatan (herot dan gemuk hurufnya)”
– Rafidah –

“Lihat dua gambar ORIGINAL diatas, perkataan COACH NEW YORK sangat jelas dilihat walaupun dicetak dalam saiz yang kecil.
Lihat dua gambar FAKE dibawah, anda akan dapat bezakan bagaimana perkataan COACH NEW YORK dicetak. Nampak seakan ada tetapi sekadar mencetak dan tidak jelas langsung.
Saduran warna keemasan atau gangsa yang tidak terlalu berkilau pada rantai beg tangan ORIGINAL juga berbeza dengan yang FAKE.”
– Rafidah –

“Bezakan gambar ORIGINAL diatas dan gambar FAKE dibawah.

Logo tulisan COACH : Anda akan nampak perbezaan dari segi kemasan font. Setiap huruf C.O.A.C.H adalah konsisten saiznya. Berbanding yang fake anda dapat lihat di huruf A sedikit senget dan nampak hampir sama tetapi jelas berbeza.
Logo lambang KERETA KUDA: Untuk logo ORIGINAL, anda akan nampak perbezaan tentang perincian pada bentuk pedati dan kereta kuda. Malah kaki kuda pun anda akan nampak dengan jelas. Berbanding logo FAKE sekadar bentuk sahaja. Jika lihat sepintas lalu mungkin tidak perasan tetapi jika lihat secara dekat jelas nampak bezanya!

– Rafidah –

“Lihat dua gambar ORIGINAL diatas, butang beg tangan COACH akan mempunyai bulatan ditengah-tengah dan tulisan “USA PAT-SERIAL NUMBER- COMAG” (Standard Stamping)
Lihat dua gambar FAKE dibawah, tiada butang ditengah dan tulisan yang jelas bukan ‘authentic’.”
– Rafidah –

“Lihat dua gambar ORIGINAL di sebelah kanan, rantai beg tangan di salut rapi dan hampir mencengkam rantai. Begitu kemas. Berbanding beg tangan FAKE, boleh lihat rantai beg digantung sebegitu sahaja.”
– Rafidah –

“Kedua-dua beg ini adalah jenis yang sama iaitu Satchel Minetta. Jika dilihat pada pemegang beg ORIGINAL, kulitnya sedikit timbul berbanding beg FAKE yang kulitnya flat sahaja.”
– Rafidah –

“Gambar diatas sekali ialah beg ORIGINAL, jika dibandingkan dengan beg merah keduanya mempunyai mempunyai persamaan dari segi bentuk kulit yang timbul dan rekaannya sedikit runcing kebawah. Berbanding beg fake, kulit tidak nampak timbul dan bentuknya lebih lebar dan flat.”
– Rafidah –

Rafidah kongsi tips ini berdasarkan pengalaman beliau sendiri dan tidak memihak kepada sesiapa. Sebab banyak sindiket penipuan barangan berjenama sekarang. Sebab tu anda kena rajin buat research dan kenal siapa seller anda. So, kena lebih berhati-hati ya. Tak nak kena tipu lagi lepas ni!

Semua orang berhak untuk memakai barangan original, gred, palsu, berjenama dan sebagainya. Terpulang pada individu itu sendiri. Lain orang, lain cita rasa. Betul tak? Jangan lupa singgah Butik Sellection oleh Rafidah. Boleh jumpa dia sekali. Dia sangat mesra dengan customer!

Jangan lupa share tips kenal handbag original atau fake oleh Rafidah dengan kawan-kawan yang suka kumpul handbag tu. Sharing is caring! ?
Kalau anda nak info lanjut tentang Rafidah ni, boleh klik link di bawah ini ya! Alamat butik pun kami bagi. Jom shopping untuk raya di Butik Sellection oleh Rafidah! Confirm anda puas hati punya. Wee..

Facebook Page :  https://www.facebook.com/brandedhandbagsbyrafidah/
Website : www.sellection.com
Instagram: https://www.instagram.com/sellection.byrafidah/
Youtube Channel untuk video demo dan shopping trip: https://www.youtube.com/channel/UCgV8YdQQdw8TFDefGl9MMVw?view_as=subscriber
BUTIK SELLECTION
No. 10, Jalan Wangsa Setia 4,
Wangsa Melawati,
53300, Kuala Lumpur
https://maps.google.com/?q=3.208558,101.744171
03-67340272
WAKTU OPERASI SEPANJANG RAMADHAN
Isnin – Khamis : 11.00pg – 6.00ptg
Jumaat –  Ahad : 11.00pg – 9.00mlm


Elak Gaduh Suami Isteri, Kementerian Wanita dan Keluarga Cadang Cakap Macam ‘Doraemon’?’

Sudah masuk ke fasa kedua Perintah Kawalan Pergerakan yang akan berakhir pada 14 April. Sudah pasti ada dalam kalangan suami isteri yang akan ‘bertikam lidah’ kerana berada di dalam rumah dalam tempoh yang lama. Mana tidaknya, dah habis idea aktiviti di rumah, bosan dan ada dalam kalangan kita juga yang hilang punca pendapatan.
Oleh itu, bagi mengelakkan masalah rumahtangga berleluasa, Kementerian Wanita dan Keluarga ada menyenaraikan 3 tips untuk anda elakkan masalah sebegini. Setuju atau tidak?

CADANGAN ELAK SUAMI ISTERI GADUH SEPANJANG PKP
Sepanjang pelaksanaan perintah kawalan pergerakan (PKP), Kementerian Wanita dan Keluarga (KWK) menawarkan beberapa panduan atau tips buat para isteri, sama ada suri rumah baik pun mereka yang bekerja dari rumah.
Dalam siri  di Instagram rasminya semalam, kementerian itu menasihatkan golongan wanita agar bertolak-ansur, dan tidak bergaduh atau menyindir pasangan masing-masing, termasuklah ketika meminta mereka membuat kerja-kerja rumah.

1. Jika melihat pasangan tidak membantu kerja di rumah, elakkan dari menyindir

2. Gunakan nada humorous, seperti nada Doraemon

3. Respon selepas 20 saat, otak lebih rasional

*Apa yang pasti adalah penting untuk anda bertolak ansur bersama pasangan. Jadikan tempoh PKP ini adalah masa untuk mengeratkan hubungan, bukan masa untuk bergaduh ya!
Sumber: Kementerian Wanita & Keluarga


Elak Jadi Mangsa Rogol, Jangan Senang-Senang Percaya Orang Dekati Anak Kita

Kes jenayah rogol yang melibatkan kanak-kanak sebagai mangsa sering saja berlaku. Kanak-kanak yang lemah dan tidak berdaya sering saja menjadi pilihan kepada pemangsa dujarna untuk melampiaskan nafsu sehingga sanggup lakukan kepada anak kenalan sendiri.
Tanpa disedari sebenarnya, risiko anak kecil menjadi mangsa rogol datangnya daripada ruang dan peluang yang dibuka oleh ibu bapa mangsa sendiri. Apakah langkah pencegahan dan tindakan yang perlu diambil jika kejadian begini berlaku di sekeliling anda? Mari baca perkongsian Doktor Redza Zainol.

Baca juga: “Itu Tak Boleh, Ini Tak Boleh…”- Pakar Psikiatri Ajar Cara Betul Tegur Anak Bila Buat Salah
JENAYAH ROGOL

Pernah saya dapat kes remaja OKU yang mengandung selepas dirogol oleh kawan ayah sendiri. Pelaku cuba larikan diri tapi berjaya diberkas oleh pihak polis.

RISIKO JENAYAH ROGOL BERLAKU APABILA…

Mak ayah selalu tak ada di rumah.
Pintu rumah tak dikunci dengan baik, jadi mudah untuk pelaku keluar dan masuk rumah.
Dalam kebanyakan kes, pelaku adalah orang yang dikenali oleh mangsa.

Kawan memang kawan. Tapi biarlah sampai di luar pintu rumah saja.
JANGAN MUDAH PERCAYA & BERI PELUANG KEPADA SESIAPA DEKATI ANAK KITA
Pokoknya, jangan mudah percaya pada sesiapa. Jangan beri peluang untuk mereka mendekati anak kita.

Kita bagi orang lain peluk anak kita.
Kita bagi orang lain kerap bermalam di rumah kita.
Kita selalu bagi kawan datang rumah waktu malam-malam.

Padahal rumah ada isteri dan anak perempuan.
Peluang begini yang mereka nantikan. Yang mereka perlukan cuma beberapa minit. Itu dah cukup untuk menghancurkan keluarga kita.
TINDAKAN YANG PERLU DIAMBIL JIKA KEJADIAN BEGINI BERLAKU

Jika kejadian begini berlaku pada keluarga terdekat, apa yang perlu dibuat?
1. Pastikan diri sendiri dan anak dalam keadaan selamat. Pelaku tu sanggup buat apa saja untuk tutup kesalahan sendiri.
2. Buat laporan polis. Ni dokumen yang penting.
Contoh laporan mudah:
Anak saya bernama (Nama anak), mengadu telah dicabul oleh suspek bernama (Nama suspek) berusia (anggaran usia suspek) di (Lokasi) pada (Tarikh dan hari). Saya, (Nama pengadu) mengesyaki anak saya telah dicabul dan dirogol oleh suspek.
3. Akan diiring oleh pegawai penyiasat ke hospital bersama salinan laporan polis.
4. Pihak polis pula dengan segera akan memberkas si pelaku. Ini penting supaya pelaku tak datang untuk mengganggu keluarga mangsa.
5. Anak akan diperiksa oleh doktor kanak-kanak dan doktor sakit puan. Dengan salinan laporan polis, barulah doktor sakit puan boleh buat pemeriksaan teliti pada bahagian sulit anak.
6. Anak akan dirujuk pada doktor psikiatri untuk penilaian tanda-tanda kemurungan, tanda stress atau tanda trauma. Paling serius sehingga timbul rasa nak bunuh diri.
7. Jika ada anak perempuan yang lain, bawa semuanya ke hospital. Ada kemungkinan, mereka pun pernah dicabul.
Bantu saya #sebarkan supaya lagi ramai mak ayah yang peka dan ambil berat tentang keselamatan anak.
Sumber: Twitter Dr. Redza Zainol


Elak Kena Ejek Di Sekolah, Anak Kena Amalkan 4 ‘Boundaries’ Ini

“Pendek! Gemuk! Hitam! Busuk!”
Banyak lagi perkataan-perkataan nista yang sering dilemparkan oleh murid nakal di sekolah kepada rakan mereka yang dianggap sebagai lemah. Kesan kepada mangsa pula sudah tentu sehingga mengganggu emosi.

Sekiranya, anak-anak anda mengalami situasi sering diejek rakan sekolah, apa kata usahakan mengajar mereka untuk amalkan 4 sempadan ini bagi melindungi dirinya bila bersendirian. Ini telah dipraktikkan Doktor Redza Zainol kepada anaknya sendiri yang pernah menjadi mangsa ejekan.
Baca juga: “Ketagih Lebih Teruk Dari Ambil Dadah”- Ini 5 Sebab Kenapa Jangan Ajar Anak Minum Minuman Tak Sihat

SEMOGA 4 AMALAN INI DAPAT BANTU ANAK URUSKAN DIRI BILA BERSENDIRIAN…
Gambar hiasan: NidoLove.

Malam-malam anak sulung menangis. Makin lama makin kuat, jadi saya pun datang pujuk dia.
Dia pun mula cerita yang ada kawan panggil dia pendek. Dia tak rapat pun dengan budak tu, tiba-tiba je budak tu datang dan sebut itu ini.
Bila berulang kali dipanggil pendek, anak saya kata dia sedih. Dia tak suka orang lain label dia macam tu. Sebab tu saya rasa penting untuk kita ajar anak amalkan 4 sempadan (boundaries) ni sejak dari kecil lagi.
MINTA ANAK AMALKAN 4 SEMPADAN INI:
Gambar hiasan: iStock.
1. SEMPADAN EMOSI (EMOTIONAL BOUNDARIES)
Orang luar boleh cakap apa saja. Kitalah yang kena lindung diri kita sendiri. Kalau tak, diri kita akan sentiasa terkesan dengan kata-kata, fikiran, perbuatan, reaksi dan mood orang lain.
Contoh : “Saya tak suka kalau orang lain bercakap mengenai rupa paras saya.”
2. MASA KITA (TIME BOUNDARIES)
Orang sekeliling ada yang akan cuba untuk ambil masa kita. Tapi anak kita patut tahu, dialah yang berhak terhadap masanya sendiri.
Inilah yang akan melindungi diri anak dari berbuat perkara yang diluar kemampuannya.
Contoh : “Saya tak dapat nak tolong hari ni tapi saya boleh luangkan masa esok.”
Gambar hiasan: iStock.
3. TOPIK PERBUALAN (TOPIC BOUNDARIES)
Ini powerful. Kita boleh halang diri dari bercakap tentang topik yang kita tak suka. Hanya kerana kawan kita berbual mengenai topik tu, tak semestinya kita pun kena ikut juga.
Ajarkan anak untuk banyak bercakap mengenai idea baru dan tentang aktiviti masa depan.
Kongsi pada anak untuk kurangkan bercakap mengenai perkara yang dah lepas dan lagi buruk bila mengata tentang orang lain.
4. HAD FIZIKAL (PHYSICAL BOUNDARIES)
Ini sangat penting. Anak kena belajar untuk melindungi diri dan barang miliknya.
Contoh :

Kawan mesti minta izin kalau nak pinjam barangnya.
Tegas dengan 4 titik tubuh badan yang tak boleh disentuh sesiapa.

Ada perkataan atau perbuatan yang mungkin kedengaran dan nampak remeh, tapi inilah yang merosakkan hubungan.
Malam tu, saya ajarkan yang dalam hidup ni, tak semua benda kita nak ambil peduli. Ada perkara yang baik, kita ambil. Yang buruk kita abaikan.
Saya percaya kita boleh jadi apa saja yang kita nak dalam hidup ni, tapi pilihlah untuk menjadi orang yang baik.
“SAMPAI CIKGU PUN BUDAK TU MAKI”
Meninjau di ruangan komen, terdapat banyak luahan yang disampaikan oleh ibu bapa berkenaan sikap sesetengah pelajar yang begitu biadap biarpun usia mereka masih muda.
Ada itu yang bertindak keterlaluan sehingga sanggup mengeluarkan kata-kata kesat kepada gurunya sendiri. Parah!

Sumber: Facebook Redza Zainol


Elak Ketagih Gajet, Ini Langkah Mudah Didik Anak Membesar Secara ‘Tradisional’

“Apa nak buat ni, anak selalu minta main phone…”
Penggunaan gajet keterlaluan dalam kalangan anak-anak boleh beri kesan negatif yang kepada anak seperti obesiti, ADHD atau melambatkan proses bercakap. Antara sebab ibu dan bapa memberikan gadjet kepada anak kerana mereka terlalu penat bekerja lalu biarkan anak bersama gajet sebagai jalan penyelesaian. Sebenarnya, ada cara yang lebih mudah untuk hilangkan rasa bosan anak.

1.BIARKAN ANAK BERMAIN SENDIRI

Setiap anak akan mempunyai keupayaan “self-directed play”. Bermain ialah fitrah anak yang perlu dipenuhi dengan memberi ruang kepada mereka untuk explore sekeliling dengan kehendak sendiri. Bila anak mampu untuk berbuat demikian, ibu dan bapa boleh bersenang-lenang biarkan anak teroka dunia mereka sendiri.

BINA KESIHATAN FIZIKAL DAN MENTAL

Dengan biarkan anak anda kembangkan otak mereka sendiri, ia mampu membina kesihatan fizikal dan mental serta mengembangkan daya kreativiti dan keyakinan diri anak. Walaupun memberi gajet boleh mengurangkan daya fokus anak, ia boleh memenuhi keperluan hiburan mereka. Jadi, jika anak meluangkan masa lebih kepada gajet, mereka akan lebih memerlukan gadjet berbanding self-directed play.
2.TUTUP TV DI RUMAH

Langkah pertama untuk biarkan anak bermain sendiri adalah jangan buka TV ketika di rumah. Mulakan dengan menghadkan masa anak di hadapan skrin gajet seperti yang di sarankan oleh pakar.

3.RUANG BERMAIN YANG SELESA & SELAMAT

Tanpa menggunakan duit yang banyak, ibu dan bapa perlulah menjadi kreatif untuk menyediakan satu ruang yang lengkap untuk anak bermain. Keselamatan anak merupakan aspek yang paling penting supaya anda tidak perlu risau ketika mereka bermain sendiri. Ruang itu mestilah disusun dengan teratur supaya anak boleh bermain dengan lebih mudah.
4.PILIH MAINAN ANAK DENGAN BETUL

Selain memilih mainan yang boleh mengembangkan otak anak, pastikan mainan itu selamat dan senang digunakan. “Active toys make passive children, passive toys make active children.”
CARA MEMUPUK ANAK BERMAIN SENDIRI

1.Biarkan anak bantu diri mereka sendiri. Ibu bapa tak perlu membantu mereka menunjukkan cara untuk menggunakan barang tertentu, malah, biarkan anak memikirkan caranya sendiri.
2.Jangan ganggu mereka ketika mereka bermain. Sel-sel otak mereka mula berhubung ketika mereka bermain dan mencuba perkara baru.
3.Percaya pada anak. Ibu bapa tidak lekang dengan rasa risau sekiranya anak bermain sendirian. Sebenarnya, ibu bapa perlu percaya kepada kebolehan anak supaya dapat biarkan mereka berdikari.
*Tak susah pun kan? Semoga bermanfaat 🙂
Sumber: MamaNatural


Elak Ketinggalan Berita, Portal Myundi Sedia Maklumat Terkini PRN Sarawak

Selepas tamat pilihan raya negeri (PRN) Melaka, kini masa untuk PRN negeri Sarawak yang ke-12 sekaligus menutup PRN buat tahun 2021. Untuk mengelakkan ketinggalan berita terbaharu, rakyat Malaysia boleh mengikuti dan mendapatkan segala info dan perkembangan terkini pilihan raya itu melalui portal myundi di www.myundi.com.my.
Portal myundi dilancarkan oleh REV Media Group pada pilihan raya 2018 yang lalu menyalurkan berita-berita semasa dan maklumat terkini berkaitan pilihan raya.

MYUNDI KINI DENGAN KONSEP & REKA BENTUK BAHARU
Myundi kini tampil dengan identiti, konsep dan reka bentuk grafik yang baru selari dengan penambahbaikan keberadaan perniagaan secara dalam talian dan kegunaan web. Melalui myundi juga, anda boleh mencari kisah-kisah terkini pilihan raya, tajuk utama, video, dan lebih banyak perihal berkaitan calon, undian, kempen dan sebagainya.

Suruhanjaya Pilihan Raya (SPR) telah menetapkan tarikh mengundi pada 18 Disember 2021. Antara tarikh penting bagi pilihan raya negeri Sarawak adalah:

6 Disember 2021 – Hari Penamaan Calon
7 – 17 Disember 2021 – Tempoh Berkempen
14 Disember 2021 – Hari Pengundian Awal
18 Disember 2021 – Hari Mengundi

Segala maklumat dan informasi adalah dari sumber-sumber yang sahih seperti Harian Metro, Berita Harian dan News Straits Times begitu juga laporan dan analisa dari TV3, ntv7, 8TV, dan TV9) dan boleh skala (keputusan undian mengikut masa sebenar).

Selain itu, myundi juga memberi akses kepada siaran langsung 24 jam di samping akses bagi melihat profil calon yang bertanding. Portal myundi merupakan direktori sehenti di mana orang ramai boleh mendapatkan berita, video, infografik yang interaktif dan banyak lagi perihal berkaitan pilihan raya.
Myundi memberi anda kiraan undi terkini pilihan raya umum dan pilihan raya negeri, keputusan dikemaskini secara langsung dari seluruh Malaysia. Portal berita myundi boleh diakses melalui komputer, telefon pintar dan tablet di www.myundi.com.my di seluruh dunia.


Elak Komplikasi MIS-C, Pastikan Kanak-kanak Terima Vaksin Covid-19

Bagi mengelakkan komplikasi serius akibat Covid-19 seperti Sindrom Keradangan Multisistem Dalam Kanak-Kanak (MIS-C), ibu bapa diminta agar memastikan anak-anak mereka divaksin.
Ketua Pegawai Eksekutif ProtectHealth Corporation Sdn Bhd (ProtectHealth) Datuk Dr Anas Alam Faizli berkata kes COVID-19 membabitkan kanak-kanak telah meningkat dengan mendadak termasuk kondisi yang serius dan kematian.

Baca juga: “Tak Demam & Sakit Badan…”- Diana Danielle Kongsi Pengalaman 2 Orang Anak Sudah Divaksin
ELAK KOMPLIKASI MIS-C, PASTIKAN KANAK-KANAK TERIMA VAKSIN COVID-19

Memetik laporan BH Online, Dr Anas turut meminta agar lebih ramai pakar kanak-kanak menyertai Program Imunisasi COVID-19 Kebangsaan Kanak-kanak (PICKids) untuk membantu dan bekerjasama dengan ProtectHealth dalam melaksanakan program tersebut secara maksimum.

“Kami bimbang mengenai MIS-C dalam kalangan kanak-kanak. Justeru, kami merayu kepada ibu bapa supaya memastikan anak-anak anda dilindungi daripada virus COVID-19. Tolong lindungi anak-anak kita, keluarga kita dan dengan melakukan ini kita akan melindungi semua orang,” jelasnya.

Seramai 1,267,491 kanak-kanak berusia antara lima hingga 11 tahun, atau 35.7 peratus daripada populasi kumpulan itu dalam negara ini, telah menerima dos pertama vaksin COVID-19 di bawah PICKids setakat semalam.
Sumber: BH Online


Nampak Selamat, Tapi Ini 5 Sebab Bayi Tak Boleh Pakai Sarung Tangan Terlalu Lama

“Rimaslah tengok anak bersarung tangan ni. Bolehkah ditanggalkan? Kenapa perlu pakai sarung tangan bayi? Lagipun sekarang ni cuaca panas, kenapa perlu pakai ‘mittens’ dan ‘booties’ semua?”
Memang nampak comel dan selamat apabila pakai sarung tangan bayi. Benar, bayi tak dapat mencakar muka, tak menghisap jari.

Namun, tahukah anda sebenarnya ada kesan yang tidak elok jika memakainya secara berlebihan?
Foto Kredit: australianmade.com.au

5 Sebab Jangan Pakai Sarung Tangan Bayi Terlalu Lama
Berapa lama tempoh pakai sarung tangan ini sebenarnya tidak ditetapkan oleh doktor mahupun pakar kanak-kanak.

Namun, seelok-eloknya, bayi tidak lagi mengenakan sarung tangan bayi atau ‘mittens’ setelah mencapai usia 2 bulan.
Itupun perlu ditanggal selalu. Ada sebab mereka tidak menggalakkan pakai sarung tangan bayi ini.
Antaranya:
1. Bayi Menggunakan Tangan Untuk ‘Merasa’ Persekitarannya
Di awal kelahirannya, mata bayi tidak begitu sensitif dan tidak dapat melihat seperti pandangan mata orang dewasa.
Malah, bayi sendiri tidak tahu bahawa mereka mempunyai 2 belah tangan yang boleh digunakan.
Dengan deria sentuhan melalui jari, bayi akan dapat merasakan persekitarannya dengan lebih baik serta belajar mengetahui fungsinya dengan lebih awal.
Foto Kredit: momtastic.com
2. Membantutkan Kemahiran Memegang
Dengan melihat dan merasa tangannya, bayi akan dapat menggunakan tangan dan jarinya dengan lebih kerap.
Menurut Frans Plooij, Ph.D, bayi seawal 2 bulan sudah boleh menggenggam barang yang kecil dan ringan jika dirangsang dengan baik.
Malah, bayi sebenarnya amat berminat dengan tangan sehingga mereka menjadi ‘kagum’ dan ‘asyik’ bermain dengannya.
Tetapi, jika bayi tidak nampak apa yang boleh dilakukan oleh tangannya, tentu dia tidak akan tertarik dengan kebolehan ini.
Foto Kredit: babymagz.com
3. Meneroka Kemampuan Makan Bayi
Tiada masalah sebenarnya jika bayi anda suka memasukkan tangan ke dalam mulut.
Ini adalah perkara normal yang dapat membantu meningkatkan eksplorasi terhadap ‘gag reflex’ yang merangsang kebolehannya untuk makan apabila mencecah umur 6 bulan.
Menurut Dr Yanti, walaupun kelihatan seperti mahu muntah, ‘gag reflex’ akan semakin ke belakang apabila meningkat usia.
Sebenarnya tindakan ini akan menyediakan bayi untuk menghadapi proses makan ‘solid food’ kelak. Cuma perlu dipastikan tangan bayi berada dalam keadaan bersih ya!
Foto Kredit: kidssurgeons.com
4. Kebersihan Lebih Mudah Dijaga
Tentu anda perasan bayi baru lahir selalu menggenggam tangannya, kemudian ditutup lagi dengan sarung tangan bayi.
Ia mampu menyebabkan haba terkumpul dan seterusnya berpeluh.
Lebih awal anda membuka sarung tangan bayi, lebih awal bayi akan membuka ‘genggaman tersebut’.
Kadangkala ada kulit-kulit yang terkupas, ruam, dan ada daki akibat berpeluh.
Oleh itu, menanggalkan sarung tangan lebih awal dapat membantu menjaga kebersihan yang lebih optimal.
Foto kredit: mamashealth.com
5. Bayi Boleh Belajar Melindungi Diri
Ya, mungkin ada yang akan mencederakan mukanya sendiri jika tidak pakai sarung tangan bayi.
Namun, perbuatan ini juga dapat mengajar bayi untuk merangsang tindakan lain seperti refleks kerdipan mata untuk melindungi dirinya.
“Apapun alasan pemakaian sarung tangan tentulah hak ibu bapanya. Kalau bimbang bayi mencakar muka, sebaiknya kuku dipotong dengan lebih kerap, bukan dengan memakaikannya sarung tangan. Meraba, memegang, dan melatih gerakan jari perlu dilakukan bayi sejak kecil lagi kerana ia adalah proses perkembangan yang penting,” jelas Dr Geller melalui laman web BabyCenter.
Biasanya masalah ini tidak serius dan bayi tidak akan mencakar lagi jika tahu bahawa perbuatan ini akan menyakitkannya.
Foto Kredit: babycaredaily.com
Tidak Salah Jika Bayi Pakai Sarung Tangan
Jika bayi anda selalu mencakar, pastikan anda mencari jenis yang berlubang-lubang atau nipis, sesuai dengan cuaca panas di Malaysia.
Semasa anda berada bersama mereka, tidak perlulah pakai sarung tangan bayi supaya mereka dapat merasa jari-jemari mereka.
Pastikan anda selalu trimkan dengan penghalus kuku untuk mengelakkan sudut yang tajam pada kuku selepas dipotong.


Elak Pilih Beg Sekolah Beroda Jika Sekolah Bertingkat, Bahaya!

Menerusi hantaran Facebook rasmi milik Public Health Malaysia, satu garis panduan diberikan kepada golongan murid serta ibu bapa untuk memilih beg sekolah yang bersesuaian.
Sebelum ini isu beg sekolah berat menjadi bualan hangat dalam kalangan orang ramai kerana risau boleh menjejaskan kesihatan si anak.

Baca juga: Tahi Telinga Bukan Jenis Tahi… Jangan Korek Kerana Boleh Hilang Pendengaran!
ELAK PILIH BEG SEKOLAH BERODA JIKA SEKOLAH BERTINGKAT, BAHAYA

Bagi mengatasi masalah beg sekolah berat, PHM berkongsi beberapa ciri beg sekolah yang sesuai digunakan untuk murid sekolah supaya tidak menjejaskan kesihatan. Jelasnya, elakkan memilih beg yang memiliki aksesori berlebihan bagi mengelakkan beban bertambah.

Elakkan beg yang memiliki aksesori berlebihan bagi mengelakkan beban bertambah. Jika sekolah mempunyai beberapa aras dan mempunyai permukaan tidak rata, beg beroda kurang sesuai.
Jangan membeli kotak pensel, bekas air, alat tulis dan aksesori yang besar dan berat. Jangan terpengaruh dengan jenama dan rekabentuk.

Selain itu, murid dinasihatkan untuk tidak menggalas beg dengan satu penyandang. Beban tidak seimbang kepada satu bahagian badan boleh akibatkan tulang belakang membengkok.
Elak melaraskan penyandang beg terlalu longgar sehingga beg melondeh ke pinggul dan menyebabkan beg tersebut berhayun apabila berjalan kerana ia menambahkan bebanan secara semula jadi.
Pemilihan beg yang salah dan cara menyandang yang salah boleh mengakibatkan sakit tengkuk, sakit belakang serta masalah-masalah tulang belakang yang lain seperti skoliosis dan kyphosis.
Sumber: Facebook Public Health Malaysia


Elak Sambaran Api, Ini Apa Anda Perlu Tahu Tentang Label ‘Low Fire Danger’ Pada Baju Anak

“Apa benda label belakang baju anak aku ni?”
Pemilihan material baju anak-anak merupakan antara kriteria penting yang perlu diambil perhatian. Bukan sahaja untuk memastikan anak-anak tidak mudah berasa panas, malah salah satu perkara yang perlu anda tahu adalah mengenai tanda label low fire danger atau high fire danger yang ada pada baju mereka. Ini amat penting supaya anda lebih alert dengan tanda sebegini dan dapat mengelak dari berlakunya perkara yang tidak diingini.

APAKAH MAKSUD “LOW FIRE DANGER” PADA BAJU KANAK-KANAK?

Pernah terfikir tak kenapa baju-baju (kebiasaannya baju tidur bayi/kanak-kanak) yang diimport dari luar negara ada label sebegitu? Penting atau tidak kita untuk ambik tahu?

Selama ni kita ignore aje. Baju-baju Made in Malaysia tak ada pun label macam ni. Tapi kalau di oversea memang hampir semua kita jumpa.

Ini adalah ciri keselamatan pada baju mereka yang ditetapkan dalam garis panduan pembuat baju. Sebelum baju mereka dipasarkan kepada pengguna, harus melalui ujian-ujian bagi membolehkan “Low fire danger” label dipasangkan.

Label putih : Material pakaian yang diperbuat dari bahan yang tidak mudah terbakar. Pakaian yang mempunyai label putih adalah yang paling selamat untuk dibeli dan dipakai anak-anak.
Label merah : Material pakaian yang diperbuat dari bahan yang mudah terbakar. Jika pakaian mempunyai label merah sebegini, anda perlu jauhkan dari bahan-bahan yang mudah terbakar untuk keselamatan anak-anak.
DAPAT MEMPERTAHANKAN SAMBARAN API

Tahukah kita bayi dan kanak-kanak adalah golongan yang sukar menyelamatkan diri sendiri jika berlaku kebakaran di rumah? Terutama ketika mereka tidur, selalunya baju tidur atau pajama mereka disambar api dengan mudah dan risiko untuk kulit melecur adalah tinggi dan boleh mengakibatkan fataliti.
Baju-baju label begini memperlahankan sambaran api dan mengurangkan risiko kulit melecur. Untuk faktor keselamatan anak-anak, carilah baju yang mempunyai label begini. Eh tapi, bila anak-anak pakai baju ada label macam ni jangan biar je pulak diorang main api ke atau tak evacuatekan diorang cepat-cepat jika terjadi kebakaran. Kang mama tepuk dahi awak!
“Safety starts from home.”
Sumber : Norhani Aida Mohd Nor


Elak Serangan Jantung, Doktor Minta ‘Buang’ Stress & Happy Selalu

Kematian akibat serangan jantung semakin meningkat dalam kalangan rakyat Malaysia. Serangan jantung berlaku apabila aliran darah yang membawa oksigen ke otot jantung sangat berkurangan atau dihalang sama sekali.
Serangan jantung boleh terjadi disebebkan oleh beberapa faktor seperti merokok, tekanan darah tinggi dan juga stress. Hal ini sama seperti perkongsian seorang doktor di laman Facebook yang menceritakan pengalaman beliau melihat pesakit datang dan menjerit-jerit.

Baca juga: [VIDEO] Patutlah Badan Asyik Berangin, Doktor Ini Kongsi Cara Nak Hilangkannya..
ELAK SERANGAN JANTUNG, DOKTOR MINTA ‘BUANG’ STRESS

Jelasnya, seorang pesakit lelaki berusia 44 tahun datang ke hospital dalam keadaan berpeluh sambil menekan dada dan tercungan-cungap.

Lelaki tersebut dikejarkan ke zon merah dan keputusan mendapati beliau mengalami serangan jantung. Lelaki itu merupak perokok tegar dan ayahnya mempunyai sejarah serangan jantung.
Mintak Nyawa! Beberapa hari lepas, dekat emergency, ambulance sampai depan pintu masuk. Terus bergegas pegawai ambulan menolak masuk seorang pesakit yang sedang menjerit.

Mintak nyawaa! Mintak nyawa! Masa tu aku tengah tengok patient bed lain. Aku terus keluar, attend patient ni. Lelaki baru berumur 44 Tahun sedang berpeluh menekan dada belah kiri sambil tercungap-cungap dengan muka kebiru-biruan.
Lelaki tadi terus aku pindah kan ke zon merah. Semua staff berlari, terus pasang iv line, pasang oxygen, nurse lain sedang buat ecg . Keluar je result ECG, nah! Serangan Jantung. Salur darah jantung block
Aku terus call pakar jantung. Dalam masa yang sama ubat ubatan wajib untuk serangan jantung dah beri. Pakar jantung tiba sepantas kilat. Alhamdulillah , culprit yang menyebabkan pembuluh darah tersumbat dapat dikeluarkan selepas prosedur Emergency Coronary angiography and PCI.

Bayangkan umur baru 44 tahun , muda lagi tuan-tuan.  Ayah ada sejarah heart attack , Pesakit pula heavy smoker. Nasib baik awal. Kalau lambat sikit tu, hmmm.
Serangan jantung ni bahaya , Kalau dia mai mengejut tengah drive ke, tengah masak ke, hatta tengah tidur sekali pun. Ikut dan dia jee.Masa tu duit banyak berkepuk pun tak function dah bila nyawa dihujung tanduk.
Zaman sekarang ni memang stress. Ramai yang kena stroke, heart attack, kidney failure umur muda. Buang lah stress mana yang patut, gantikan dengan happiness.. Insyallah.
Sumber: Facebook Dr Yazeed Hair Johari


Elak Sesak Cuti Perayaan, Ini Cadangan Waktu Terbaik Untuk Pengguna KLK & LPT 1

Setelah hampir sebulan menjalani ibadah puasa, umat Islam bakal menyambut Hari Raya Aidilfitri tidak lama lagi. Lebih mengembirakan kerana perayaan tahun ini dibenarkan untuk merentas negeri dan berkumpul bersama seisi keluarga di kampung.
Bagi anda yang menggunakan Lebuhraya KL-Karak (KLK) dan Lebuhraya Pantai Timur Fasa 1 (LPT 1) sempena cuti perayaan, boleh ikuti cadangan waktu yang dimuat naik di Twitter rasmi milik LPT Trafik.

Baca juga: Sebelum Rentas Negeri, Ini Cara Nak ‘Check’ Dulu Lebuh Raya Sesak Atau Tak
ELAK SESAK, INI CADANGAN WAKTU UNTUK PENGGUNA KLK & LPT 1

Bagi mereka yang menuju ke Pahang dari Plaza Tol Gombak, opsyen pertama adalah antara jam 10 pagi hingga 2 petang manakala opsyen kedua antara jam 8 malam hingga 11 malam.

Manakala untuk yang mahu ke Terengganu dan Kelantan, opsyen pertama bermula jam 6 pagi hingga 10 pagi dan cadangan kedua antara jam 5 petang hingga 8 malam. Waktu perjalanan bebas antara jam 12 tengah malam hingga 5 pagi untuk ke destinasi lain.
Menerusi infografik itu juga, perjalanan pulang bermula 7 Mei dari Pahang ke Plaza Tol dinasihati untuk memulakan perjalanan jam 6 pagi hingga 10 pagi dan 7 malam hingga 10 malam.

Bagi anda yang mahu pulang ke Kuala Lumpur atau Selangor dari Terengganu disaran masuk di Plaza Tol Jabor bermula jam 8 pagi hingga 11 pagi dan 8 malam hingga 10 malam.
Manakala dari Kelantan pula disyor masuk di Plaza Tol Bentong bermula jam 6 petang hingga 8 malam atau 10 malam hingga 12 tengah malam.
Ikuti jadual Cadangan Waktu Perjalanan Lebuhraya KL-Karak (KLK) dan Lebuhraya Pantai Timur Fasa 1 (LPT 1) sempena cuti Hari Raya Aidilfitri. Pandu berhati-hati di musim perayaan ini. Semoga selamat sampai ke destinasi.
Sumber: Twitter LPT Trafik


Elak Siang Ikan Dalam Sinki Tanpa Bekas, Ini Sebabnya…Menggelikan!

Singki merupakan salah satu tempat wajib ada di dapur rumah. Di situlah kita akan membasuh pinggan mangkuk, kuali dan lauk-lauk basah yang mahu digunakan. Tak lengkaplah rumah kalau tiada sinki. Betul tak?
Tapi, tahukah anda sinki merupakan tempat paling banyak bakteria? Lebih membahayakan kerana ia boleh menyebabkan cirit birit dan sakit perut. Puncanya? Anda kena baca penjelasan yang diberikan oleh Mazliana Mazlan di laman Facebook. Mesti lepas ini terus cuci sinki!

Baca juga: Sayur & Buah Paling Tinggi Racun, Guna Salah Satu Bahan Ini Untuk Cuci
ELAK SIANG IKAN DALAM SINKI TANPA BEKAS, INI SEBABNYA

Jelasnya terdapat lebih 17,00 bakteria untuk setiap inci persegi dan beliau menasihati selepas ini untuk tidak menyiang ikan atau bahan basah dalam sinki tanpa menggunakan sebarang bekas. Bahaya dan kotor!

Sinki antara tempat paling kotor dalam rumah kita. Ada doktor pakar mikrobiologist kata, sinki sebenarnya lebih kotor dari tandas. Sebab kandungan bakteria yang ada di sinki, lebih banyak dari bakteria yang ada di tandas.
Lebih 17,000 bakteria untuk setiap inci persegi sinki, menurut kajian dari Global Hygeine Council. Tak termasuk lagi 13,000 bakteria pada handle paip di sinki.

Ini baru untuk setiap inci persegi, cuba darab dengan saiz sinki rumah kita. Banyak mana lah kuman yang ada kat situ kan. Seram pulak. Bakteria boleh datang dari:

Makanan mentah yang kita siang.
Lebihan makanan yang kita buang.
Pinggan mangkuk dengan sisa makanan yang kita biar dalam sinki.
Sinki sentiasa dalam keadaan basah dan lembap.

Jadinya, elakkan letak terus ikan yang kita nak siang dalam sinki tau. Ramai kan suka buat macam ni. Ada yang macam tak puas siang ikan dalam bekas, nak jugak letak dalam sinki.
Taknak buat dah ok lepas ni. Bakteria tu, tak tahu bila nak bagi kesan kat badan kita dan anak-anak kan. Ikan ke, ketam ke, ayam ke, apa-apa lah bahan makanan mentah.

Makanan yang belum dimasak tu sendiri pun dah ada bakteria, bila kita campur pulak dengan bakteria dalam sinki, berganda-ganda makanan kita dipenuhi dengan bakteria.
Ada hari, kita tak masak dengan betul pulak makanan tu, bakteria masih ada tak habis lagi riwayat dia. Anak makan makanan yang kita sendiri masak kat rumah, pun boleh dapat cirit birit dan muntah nanti.
Kalau yang dah tak buat macam ni, alhamdulillah. Kalau ada yang masih buat, hari ini jadi hari terakhir k, insyaAllah.
Sumber: Facebook Mazliana Mazlan


Elak Takutkan Anak-Anak Dengan Ketinggian, Gelap & Serangga- Dr Sheikh Muszaphar

Secara sengaja ataupun tidak, ramai ibu ayah yang gemar untuk menakut-nakutkan anak bagi mengelakkan mereka kurang bergerak kerana ketakutan. Namun tindakan seperti itu tidak wajar kerana ia akan menggangu minda anak-anak. Perkara ini juga diulas oleh Angkasawan Negara, Datuk Dr Sheikh Muszaphar Shukor yang memilih untuk tidak menakutkan anak-anaknya.
Baca juga: Doktor Kongsi Kesan ‘Screen Time’ Kepada Anak Jika Pendedahan Terlalu Awal

ELAK TAKUTKAN ANAK-ANAK DENGAN KETINGGIAN & GELAP
Menerusi posting di laman Instagramnya, beliau berkongsi satu video yang jelas memaparkan anak-anak kecilnya ligat bermain di tempat tinggi dan cermin lut sinar. Jelasnya, keberanian tersebut dimiliki apabila beliau mendidik anak-anak dengan cara tidak menakutkan mereka dengan ketinggian, gelap, serangga dan lain-lain.

View this post on Instagram

A post shared by Dr Sheikh Muszaphar Shukor (@drsheikhmuszaphar)

Tiada anak-anak saya yang takut akan ketinggian kerana saya melatih mereka dari usia yang sangat muda. Sama ada ketinggian, guruh, kadal, lipas, kegelapan dan lain-lain.

BAYI TIADA RASA TAKUT & KETAKUTAN MENGHALANG SATU KEJAYAAN
Tambahnya lagi, bayi tidak mempunyai perasaan takut kerana mereka dilahirkan untuk menyesuaikan diri. Perasaan takut yang timbul dalam diri baby adalah disebabkan cara mereka dibesarkan dan ketakutkan harus diatasi supaya anak-anak tidak terikut-ikut.

Bayi tidak mempunyai rasa takut. Mereka dilahirkan untuk menyesuaikan diri. Tetapi ketika mereka membesar, rasa takut ditanamkan di dalam diri mereka melalui bagaimana mereka dibesarkan.

Kami menakutkan mereka dengan cerita untuk membuatnya tidur. Mereka memerhatikan ketika orang lain merasa seram melihat serangga. Mereka melihat adik-beradik mereka takut akan kilat & guruh. Mereka memerhatikan bahawa orang dewasa juga takut. Dan mereka mula mengembangkan rasa takut di dalam diri mereka.
Kita perlu mengatasi rasa takut dalam hidup. Kita perlu menunjukkan kepada anak-anak kita bahawa tidak ada perkara lain yang penting. Kita perlu bertindak tenang Kita perlu memimpin dengan teladan. Kerana ketakutan menghalang satu kejayaan.
Sumber: Instagram Dr Sheikh Muszaphar


Elak Tengok Video Tak Elok, Ini cara Setting Youtube Untuk Kanak-Kanak

Teknologi pada masa kini, pelbagai perkara boleh dipelajari dengan hanya menggunakan telefon bimbit. Hal ini yang menjadi kerisauan buat para ibu bapa untuk memastikan anak-anak menggunakannya dengan tujuan yang betul.
Telefon bimbit kini, tidak dapat dinafikan anak-anak juga mempunyai telefon bimbit yang tersendiri. Haaa, ada cara tau nak pastikan anak-anak tidak menonton perkara yang tidak sepatutnya.

Baca juga: 4 Fakta Penting Yang Ibu Bapa Kena Tahu Untuk Bantu Anak Jaga Gigi Susu
CARA SETTING TELEFON BIMBIT ANAK-ANAK
Penting ini! Jangan biarkan anak guna Youtube Kids sebelum “block” konten yang tak bagus. Youtube ada ciri-ciri personalise yang akan suggest video-video baru ikut pada interest video yang anak dah pernah tonton.

Langkah pertama, tekan butang edit setting.

Langkah kedua, akan keluar tiga pilih di screen telefon bimbit. Pilih approve content yourself.

Langkah ketiga, laman comfirmation, tekan select.

Langkah keempat, bersedia untuk pilih konten anak-anak. Tekan start.

Langkah kelima, senaraikan channel yang hendak diberi tonton oleh anak-anak. Lalu taip nama channel tersebut dan klik icon ‘+’.

Langkah keenam, klik tulisan preview dan semak senarai konten yang anda dah pilih untuk anak-anak.

Langkah ketujuh, paparan akan jadi begini, pilihan dan ruang search akan hilang. Jadi anak-anak akan tonton channel yang telah dipilih oleh ibu bapa sahaja.
Selamat mencuba!
Sumber: Facebook Mohd Fhais Salim


Elakkan 5 Jenis Makanan ‘Breakfast’ Ini Bila Anak Tak Sihat

Apabila si kecil sedang sakit pasti pelbagai cara dan ikhtiar yang dilakukan oleh ibu bapa untuk membantu mengurangkan kesakitan anak, selain untuk memulihkan kesihatan mereka. Melalui perkongsian ilmu dari Puan Mazliana Mazlan, makanan merupakan salah satu faktor yang dapat membantu dalam proses penyembuhan.
Menurutnya, elakkan dari memberi 5 jenis makanan sarapan pagi ini kepada anak ketika mereka sakit kerana ia akan melemahkan mereka untuk ‘berperang’. Jom lihat apakah jenis-jenis makanan tersebut.

Baca juga: Ini Tips Pilih Permainan Kanak-Kanak Mengikut Umur, Bukan Semua Sesuai
SEDIAKAN BREAKFAST ANAK DARI SUMBER REAL FOOD
Gambar hiasan: Google.com.

Sungguh rungsing hati kita bila anak tak sihat kan. Dah start sekolah pulak, kejap-kejap tak sihat jangkit sesama kawan di sekolah.

Anak tak boleh pergi sekolah, kita pulak kena ambil cuti. Tapi sakit anak lambat jugak sembuh walaupun duduk di rumah.
Jom tengok 5 jenis breakfast yang anak-anak tak boleh ambil bila tak sihat. Elakkan dari anak-anak, bila mereka tak sihat.
Tak sihat bukan bermakna badan anak lemah. Tapi badan anak tengah berusaha lawan benda asing yang ada dalam badan dia.
Kalau anak masih ambil 5 jenis makanan ni, dia akan lemah untuk berperang. Kita kena support anak tau, sediakan breakfast dari real food, dan bukan dari 5 jenis yang ini.
Kita cuba okay.
5 JENIS MAKANAN SARAPAN PAGI TAK BOLEH AMBIL BILA ANAK TAK SIHAT
1. FAST FOOD
Makanan segera ‘drive thru’ tak sampai 10 minit siap. Tapi sungguh akan melambatkan penyembuhan anak.

2. ROTI & BISKUT
Roti pasaran ada aditif, buatkan roti lembut berhari-hari. Tak sama macam roti buat sendiri. Gandum antara makanan pemangkin radang.

3. CEREAL
Bijiran sarapan bukan makanan sebenar anak-anak. Waktu sihat pun tak elok ambil, sebenarnya. Apatah lagi, waktu sakit kan kerana ia tinggi pengawet dan pewarna tiruan.

4. SOSEJ NUGGET
Pengawet nitrate bawa kesan jangka panjang yang tak baik untuk anak. Makanan yang lemahkan imuniti anak tanpa kita sedar.

5. MINUMAN SEGERA
Cukup air putih kosong untuk anak minum waktu pagi. Air segera ada krimer yang boleh buatkan anak lambat sembuh.

Sumber: Facebook Mazliana Mazlan


Emak Jangan ‘Stress’! Percaya Pada Anak & Suami Buat Kerja Rumah, Jangan Tanggung Seorang

“Aduhhh! Stressnya bila semua benda aku yang buat seorang.”
Sabar, wahai emak! Ada caranya bagi mengelakkan tertekan atau penat dari menguruskan hal rumah tangga seorang diri. Emak-emak perlu percaya pada kemampuan suami dan anak-anak. Berkongsi bersama mereka tentang erti tanggungjawab, berat sama dipikul ringan sama dijinjing.

Susah di kemudian hari nanti, apabila mereka semakin menjadi berat tulang! Dari anak usia muda dah boleh ajar untuk membantu dalam menguruskan tugas-tugas mudah di rumah.
Baca juga: “Jaga Anak Kecil Memang Banyak Dugaan”- Ini 9 Cara Ibu Bapa Kawal Emosi Bila Tak Boleh Tahan!

PERCAYAKAN ANAK & SUAMI, MEREKA BOLEH LAKUKANNYA!
Gambar hiasan: ChildDevelopmentInfo.

Bila jadi mak-mak ni semua benda kita nak buat. Bila dibiarkan jadi bebanan tanpa kita sedar boleh trigger stress dalam diri kita.
SEBAB APA?

Sebab kita tak yakin bila anak buat.
Sebab kita tak puas hati bila anak buat.
Sebab kita tak sabar nak menunggu anak siap buat.

Tambah lagi bila kita ada anak lelaki. Rasa kurang percaya dengan kemampuan mereka ni.
Tapi bila kita teruskan tak letakkan sebarang harapan kepada mereka inilah akan menjadikan mereka seorang suami atau ayah yang berat tulang kepada isteri dan anak-anak mereka kelak.
SUAMI & ANAK AKAN JADI ‘BERAT TULANG’:

Lepas makan, tinggal pinggan dalam sinki.
Lepas mandi, tak pernah sental bilik air.
Lepas tukar baju, tinggal dan sepah atas lantai.
Lepas buat kerja, sampah dibiarkan saja.

Kita taknak macam ni. Anak jadi tak boleh harap dan risau sampai tahap mereka jadi kurang ajar. Kita pula, hari-hari terus penat tanpa dibantu.
SEAWAL 2 ATAU 3 TAHUN SUDAH BOLEH AJAR ANAK ERTI TANGGUNGJAWAB

Kanak-kanak seawal usia dua atau tiga tahun inilah kita boleh perkenalkan mereka dengan erti tanggungjawab. Tak perlu kejar kesempurnaan, kerana mereka belajar dulu secara berperingkat sepertimana belajar berjalan, pasti akan terjatuh dulu sebelum dapat berjalan dengan baik.
Belajar dari pengalaman. Berikan masa dan peluang. InsyaAllah pengalaman tersebut akan dapat mendewasakan mereka.
Percayakan mereka dan raikan prosesnya, yakin mereka boleh buat apa yang orang lain boleh buat juga.
BERI PELUANG & PERCAYAKAN MEREKA!
Bagi mereka peluang untuk menunaikan tanggngjawab untuk diri sendiri dulu seperti menggosok gigi sendiri, menyimpan mainan, letak pakain dalam bakul. Walaupun tak sebersih dan sekemas apa yang diharapkan, namun tetap hargai usaha mereka.
Tetapkan peraturan, jadual dan jadikan rutin. Lama kelamaan tanggungjawab yang mereka laksanakan akan menjadi kebiasaan. Dan dengan izin Allah anak akan membesar dan berkeluarga satu hari nanti dan menjadi orang yang tak menyusahkan isteri dan anak mereka.
InsyaAllah
Sumber: Facebook Hanis Athirah Rusli